
På  forsiden:  Foto:  Eldon  K.  Linschoten.  Bogsiden:  Foto: 
Michael  McRae.  Se  »Hvad  profeterne  lærer  os  om  kyskhed 
og  troskab«,  side  26,  og  »Sandheden  om  moralsk  renhed«, 
side  30. 

LILLE  LIAHONAS  FORSIDE 

Masha  Zemskova  er  en  stor  hjælp  for  ældste  Adam  Blodgett 
(til  venstre)  og  ældste  Samuel  Drown,  som  er  missionærer  i 
hendes  gren.  Se  »Masha  Zemskova  fra  Pusjkin  i  Rusland«, 
side  8.  (Foto:  Marvin  K.  Gardner). 

Da  jeg  læste  artiklen  »Et  tidsskrift  for 
hele  verden«  i  Seito  no  Michi  (japansk)  for 
oktober  1998,  besluttede  jeg  at  følge  opfor- 
dringen til  at  lade  grenen  skænke  et  abon- 
nement på  tidsskriftet  til  det  lokale 
bibliotek.  Det  lykkedes  mig  at  få  afsat  et 
abonnement  til  biblioteket,  især  takket 
være  den  tjeneste  som  søstermissio- 
nærerne yder  på  biblioteket  og  takket  være 
ældstemes  bøflighed.  Jeg  håber,  at  mange 
mennesker  vil  læse  det  der. 

Satsuki  Sato, 
Nemuro  Gren, 
Kushiro  Distrikt  i  Japan 

»JEG  TÆNKER  ALTID  PÅ  HANS  OFFER« 

I  påsken  1998  modtog  jeg  Riahona  (kiri- 
bati).  Mens  jeg  læste  i  Riahona,  fornem- 
mede jeg  Guds  kærlighed,  da  han  ofrede 
Jesus  Kristus  som  sonoffer  for  vores  synder. 
Jeg  kan  ikke  glemme  det,  og  jeg  tænker 
altid  på  hans  offer,  og  det  styrker  og 
opbygger  mig  åndeligt.  Det  har  fået  mig  til 
at  beslutte  at  arbejde  i  hans  rige,  og  det  er 
min  bøn,  at  ban  vil  våge  over  mig  med  sin 
godhed  og  kærlighed. 

Roaineta  I.  Boboia, 
Bikenibeu  Ward, 
Tarawa  Stav  i  Kiribati 


EN  STØTTE  I  SVÆRE  STUNDER 

Det  er  en  stor  velsignelse  for  mig  at 
kunne  læse  Liahona  (spansk) .  Især  Budskab 
fra  Det  Første  Præsidentskab  opmuntrer 
mig.  Hver  gang  jeg  læser  dem,  fyldes  jeg  af 
en  utrolig  fred,  der  overgår  alt  andet,  jeg 
har  oplevet.  Jeg  kan  føle  Helligåndens 
indflydelse,  når  vores  profet  taler  til  os. 

Jeg  er  også  glad  for  at  læse  artikler  fra 
medlemmer  over  hele  verden,  især 
Spørgsmål  og  Svar,  fordi  det  hjælper  os 
unge  sidste  dages  hellige  med  at  tackle  de 
problemer,  vi  støder  på.  Dette  tidsskrift  er 
min  støtte  i  svære  stunder. 

Raid  SoUz  Chavarria, 
Oruro  Modemo  Ward, 
Oruro  Stav  i  Bolivia 

HISTORIER  OM  MiSSiONÆRÆGTEPAR  SØGES 

Har  du  og  din  ægtefælle  været  på  mission 
sammen?  Og  har  1  i  så  fald  lyst  til  at  fortælle 
Liahonas  læsere  om  nogle  af  jeres  oplevelser? 
Vi  søger  historier  om  Reneste,  indlæg  om, 
hvordan  jeres  mission  har  velsignet  jer,  beret' 
ninger  om,  hvordan  I  mødte  og  overvandt 
vanskeligheder,  indlæg  om,  hvad  der  hjalp  jer 
med  at  tjene  effektivt,  og  gode  råd,  I  kan  dele 
med  andre  par,  der  overvejer  at  tage  på 
mission.  Det  er  lige  meget,  hvilken  funktion  I 
havde  som  missionærer  -oml  var  opsøgende 
missionærer,  velfærdsmisionærer,  kirketjene' 
stemissionær  eller  noget  andet.  Husk  at 
vedlægge  fulde  navn  på  dem,  som  du  omtaler  i 
din  artikel  såvel  som  din  adresse,  dit  telefon' 
nummer  og  vuard  og  stav.  Send  din  beretning, 
og  om  muligt  fotos,  til  Couple  Missionary 
Service,  International  Magazine,  50  East 
North  Temple  Street,  Salt  Lake  City,  UT 
84150-3223,  USA,  eller  send  en  e-mail  til 
CUR-Liahona-IMag@ldschurch.org. 

BUDSKAB  FRA  DET  FØRSTE  PRÆSIDENTSKAB 


BYG 
DIT  EVIGE  HJEM 

Præsident  Thomas  S.  Monson   W  Førsterådgiver  i  Det  Første  Præsidentskab 


a  Jesus  vandrede  på  de  støvede  veje  gennem  byer  og  landsbyer 
i  det,  som  vi  i  dag  ærbødigt  kalder  det  hellige  land,  og  under- 
viste sine  disciple  ved  den  smukke  Genezaret  Sø,  talte  han  ofte 
i  lignelser,  i  et  sprog,  som  folk  forstod.  Ofte  brugte  han  husbyggeri  som  billede 
på  de  folks  liv,  der  lyttede  til  ham. 

Han  sagde:  »Ethvert  ...  hus  i  splid  med  sig  selv  kan  ikke  bestå,«'  Senere 
advarede  han:  »Se,  mit  hus  er  et  ordens  hus  ...  og  ikke  et  forvirringens  hus.«^ 

I  en  åbenbaring  givet  gennem  profeten  Joseph  Smith  i  Kirtland  i  Ohio  den 
27.  december  1832  gav  Mesteren  følgende  råd:  »Organiser  jer,  bered  alt,  hvad 
der  behøves,  byg  et  hus,  et  bedehus,  et  fastehus,  et  troens  hus,  et  lærdommens 
hus,  et  herlighedens  hus,  et  ordens  hus,  ja,  et  Guds  hus.«^ 

Hvor  finder  vi  en  bedre  arbejdstegning,  hvorefter  vi  klogt  og  passende  kan 
bygge  det  hus,  som  vi  personligt  skal  bebo  i  evigheden?  Et  sådan  hus  lever  op  til 
de  byggekrav,  som  stilles  i  Matthæus,  nemlig  et  hus,  der  er  bygget  »på  klippe- 
grund«,'* et  hus,  der  er  i  stand  til  at  modstå  modgangens  regn,  forfølgelsernes 
oversvømmelser  og  tvivlens  vinde,  som  hele  tiden  ses  i  vores  udfordrende  verden. 

»Organiser  jer,  bered  alt, 

hvad  der  behøves,  byg 

et  hus,  et  bedehus,  et 

fastehus,  et  troens  hus, 

et  lærdommens  hus,  et 

herlighedens  hus,  et 

ordens  hus,  ja,  et 

Guds  hus.« 


Nogle  vil  måske  spørge:  »Men  den  åbenbaring  gav 
instruktioner  om  opførelsen  af  et  tempel.  Er  det  rele- 
vant i  dag?« 

Jeg  vil  svare  dem:  »Har  apostlen  Paulus  ikke  sagt:  >Ved 
I  ikke,  at  I  er  Guds  tempel,  og  at  Guds  ånd  bor  i  jer?<«^ 

Hvis  vi  betragter  hver  af  de  arkitektoniske  retnings- 
linjer for  sig,  vil  vi  måske  bedre  kunne  påskønne  dette 
guddommelige  råd  fra  den  store  Bygmester,  verdens 
Skaber,  vor  Herre  og  Frelser,  Jesus  Kristus. 

Vores  inspirerede  arbejdstegning  påpeger  først,  at 
vores  hus  skal  være  et  hedehus.  Mesteren  belærte  os: 

»Og  når  I  beder,  må  I  ikke  være  som  hyklerne,  der 
ynder  at  stå  og  bede  ...  for  at  vise  sig  for  mennesker  ... 

Men  når  du  vil  bede  ...  bed  til  din  fader,  som  er  i  det 
skjulte  ... 

lad  ikke  munden  løbe  ... 

Derfor  skal  I  bede  således:  Vor  Fader,  du  som  er  i 
himlene!  Helliget  blive  dit  navn, 

komme  dit  rige,  ske  din  vilje  som  i  himlen  således  også 
på  jorden; 

giv  os  i  dag  vort  daglige  brød, 

og  forlad  os  vor  skyld,  som  også  vi  forlader  vore  skyld- 
nere, 

og  led  os  ikke  ind  i  fristelse,  men  fri  os  fra  det  onde. 
For  dit  er  Riget  og  magten  og  æren  i  evighed!  «*" 

Denne  del  af  vores  arbejdstegning  kan  vores  børn 
lære,  mens  de  endnu  er  små.  Da  vores  ældste  søn  var  tre 
år,  knælede  han  sammen  med  sin  mor  og  mig  til 
aftenbøn.  Jeg  var  biskop  for  vores  ward  på  det  tidspunkt, 
og  en  dejlig  kvinde  fra  wardet,  Margaret  Lister,  var  alvor- 
ligt syg  afkræft.  Hver  eneste  aften  bad  vi  for  søster  Lister. 
En  aften  var  det  vores  lille  søns  tur  til  at  bede,  og  han 
blandede  bønnen  sammen  med  et  børnerim.  Han 
begyndte:  »Kære  himmelske  Fader,  vil  du  ikke  nok 
velsigne  søster  Lister,  Høne  Pøne,  Kylle  Rylle,  Ånde 

L  I  A 


Pande  og  alle  de  små.«  Vi  skjulte  vores  smil  den  aften. 
Senere  følte  vi  os  meget  ydmyge,  da  Margaret  Lister  blev 
fuldstændig  rask.  Vi  nedgør  ikke  barnets  bøn.  Det  er  jo 
trods  alt  ikke  så  længe  siden,  at  vores  børn  har  været 
sammen  med  vor  himmelske  Fader  i  forhold  til  os. 

Lad  vores  hus  være  et  bedehus. 

Vores  hus  bør  også  være  et  fastehus.  Denne  del  af 
arbejdstegningen  udtrykkes  klart  i  en  beretning  hos 
Esajas,  der  kaldes  »Den  sande  faste«.  »  ...  den  faste,  jeg 
ønsker,  er  ... 

at  du  deler  dit  brød  med  den  sultne,  giver  husly  til 
hjemløse  stakler,  at  du  har  klæder  til  den  nøgne,  og  ikke 
vender  ryggen  til  dine  egne.« 

Og  så  bekendtgøres  belønningen:  »Da  skal  dit  lys 
bryde  frem  som  morgenrøden,  og  dit  sår  skal  hurtigt 
læges,  din  retfærdighed  går  i  spidsen  for  dig,  og  Herrens 
herlighed  er  bag  dig. 

Da  kalder  du,  og  Herren  vil  svare,  da  råber  du  om 
hjælp,  og  han  siger:  Her  er  jeg!  ... 

Hvis  du  ...  rækker  den  sultne  dit  brød  og  mætter  den 
forkuede,  så  skal  dit  lys  bryde  frem  i  mørket  og  dit  mulm 
blive  til  højlys  dag. 

Herren  vil  altid  lede  dig,  selv  i  øde  egne  vil  han  mætte 
dig  ...  så  du  bliver  som  en  frodig  have,  som  et  kildevæld, 
hvis  vand  ikke  svigter.«^ 

Lad  vores  hus  være  et  fastehus. 

Vores  hus  skal  være  et  troens  hus.  Jakob  skrev: 

»Men  hvis  nogen  af  jer  står  tilbage  i  visdom,  skal  han 
bede  om  at  få  den  af  Gud,  som  giver  alle  rundhåndet  og 
uden  bebrejdelser,  og  så  vil  han  få  den. 

Men  han  skal  bede  i  tro,  uden  at  tvivle;  for  den,  der 
tvivler,  er  som  en  bølge  på  havet,  der  rejses  og  brydes  af 
vinden.«® 

Den  praktiske  anvendelse  af  denne  varige  tro  ses  i 
Nephis  ånd  og  hans  gribende  udtalelse:  »Jeg  vil  gå  og 

Da  præsident  Brown  rejste  sig  for  at  tale,  blev  solen 
overskygget  af  skyer,  der  trak  sammen.  Vi  hørte  et 
tordenbrag  og  så  et  lyn.  Himlene  blev  åbnet.  Regnen 
faldt.  Tørken  var  forbi. 

gøre  det,  som  Herren  har  befalet.«^  Han  vaklede  ikke, 
han  troede-  Kan  vi  finde  et  modstykke  til  det  i  dag? 

For  en  del  år  siden  var  jeg  sammen  med  præsident 
Hugh  B.  Brown  (1883-1975),  der  var  rådgiver  i  Det 
Første  Præsidentskab,  på  rundrejse  i  missionen  på 
Samoa.  Medlemmerne  og  missionærerne  i  Amerikansk 
Samoa  fortalte  os,  at  en  alvorlig  tørke  havde  tæret  så 
hårdt  på  deres  vandforsyninger,  at  vores  kirkebygninger 
og  vores  skole  måtte  lukkes,  hvis  der  ikke  snart  faldt 
regn.  De  bad  os  om  sammen  med  dem  at  udvise  tro. 

Overalt  så  vi  tegn  på  tørken,  mens  vi  kørte  fra  luft- 
havnen i  Pago  Pago  ud  til  skolen  i  Mapusaga.  Solen  skin- 
nede klart,  der  sås  ikke  en  sky  på  den  dybblå  himmel. 
Medlemmerne  var  glade,  da  mødet  begyndte.  Den,  der 
bad  indledningsbønnen,  takkede  for,  at  vi  var  nået  sikkert 
frem,  idet  han  følte  sig  sikker  på,  at  vi  på  en  eller  anden 
måde  ville  bringe  den  ønskede  regn  med  os.  Da  præsident 
Brown  rejste  sig  for  at  tale,  blev  solen  overskygget  afskyer. 


der  trak  sammen.  Vi  hørte  et  tordenbrag  og  så  et  lyn. 
Himlene  blev  åbnet.  Regnen  faldt.  Tørken  var  forbi. 

Senere  ude  i  lufthavnen,  da  vi  forberedte  os  på  den 
korte  flyvning  til  Vest-Samoa,  sagde  piloten  i  det  lille  fly 
til  kontroltårnet:  »Det  er  det  mest  usædvanlige  vejrlig, 
jeg  nogensinde  har  set.  Der  er  ikke  en  sky  på  himlen, 
bortset  fra  lige  over  mormonskolen  i  Mapusaga.  Jeg  fatter 
det  ikke!« 

Præsident  Brown  sagde  til  mig:  »Nu  har  du  chancen. 
Få  ham  til  at  forstå  det.«  Og  det  gjorde  jeg  så. 

Vores  hus  er  helt  sikkert  et  troens  hus. 

Lad  vores  hus  være  et  lærdommens  hus.  Herren  sagde: 
»  ...  søg  visdom  i  de  allerbedste  bøger,  søg  efter  kundskab 
ved  læsning  og  ved  tro.«^°Han  rådede  os:  »Kom  ...  lær  af 
mig  ...  så  skal  I  finde  hvile  for  jeres  sjæle.« ^'  Ingen  anden 
søgen  efter  lærdom  lover  så  stor  en  belønning. 

Lad  vores  hus  være  et  lærdommens  hus. 

Vores  hus  skal  være  et  herlighedens  hus.  For  at  vores  hus 
kan  være  det,  må  vi  være  ærlige  over  for  Gud,  retfærdige 
over  for  andre  og  hæderlige  over  for  os  selv.  Man  kan  ikke 
være  ét  og  forgive  at  være  noget  andet.  Samuel  Clemens, 
der  er  bedre  kendt  som  Mark  Twain,  lod  Huckleberry 
Finn  lære  os  denne  vigtige  lektie.  Huckleberry  Finn  siger: 

»Det  fik  mig  til  at  skælve.  Og  jeg  besluttede  mig  for  at 
bede.  Jeg  ville  se,  om  jeg  ikke  kunne  holde  op  med  at 
være  den  dreng,  jeg  var,  og  blive  bedre.  Så  jeg  knælede 
ned.  Men  ordene  ville  ikke  komme.  Hvorfor  ville  de  ikke 
det?  Det  nyttede  ikke  noget  at  skjule  det  fra  ham  ...  Jeg 
vidste  jo  godt,  hvorfor  de  ikke  ville  komme  ...  Det  var, 
fordi  jeg  spillede  dobbeltspil.  Jeg  lod  som  om,  jeg  ville 
holde  op  med  at  synde,  men  inderst  inde  holdt  jeg  fast 
ved  den  største  synd  af  alle.  Jeg  prøvede  at  få  min  mund 
til  at  sige,  at  jeg  ville  gøre  det  rette  og  gode  ...  men  inderst 
inde  vidste  jeg,  at  det  var  løgn,  og  han  vidste  det.  Man 
kan  ikke  hede  en  løgn,  fandt  jeg  ud  af.< 

Manden,  som  I&  i  den  sjette  seng,  forklarede:  »Vi  ved 
ikke  meget  om  mormonkirken,  men  vi  ved  en  del  om 
vores  ven,  og  vi  faster  for  ham  i  dag.« 

En  eller  anden  har  engang  filosofisk  sagt:  »Helstøbthed 
er  en  smuk  juvel.  «^^  Ved  at  være  helstøbt  gode  kan  vi 
sikre  os  et  herlighedens  hus. 

Vores  hus  skal  være  et  ordens  hus.  »Alting  har  en  tid, 
for  alt,  hvad  der  sker  under  himlen,  er  der  et  tidspunkt,« 
sagde  Prædikeren. ^"^  Det  samme  gælder  vores  liv.  Lad  os 
sætte  tid  af  til  familien,  tid  til  arbejde,  tid  til  studium,  tid 
til  tjeneste,  tid  til  afslapning,  tid  til  os  selv,  men  frem  for 
alt,  tid  til  Kristus. 

Så  bliver  vores  hus  et  ordens  hus. 

Og  endelig,  lad  vores  hus  være  et  Guds  hus.  Rene 
tanker,  ædle  hensigter,  et  villigt  hjerte  og  beredte  hænder 
er  alle  kendetegn  på  et  Guds  hus.  Han  lader  os  ikke 
kæmpe  alene,  men  står  hele  tiden  parat  til  at  hjælpe. 

For  nogle  år  siden  havde  jeg  det  privilegium  at  virke 
som  missionspræsident  og  lærte  derved  mere  end  400 
missionærer  at  kende.  Vi  havde  en  ung  missionær,  som 
blev  meget  syg.  Da  han  havde  været  indlagt  på  hospi- 
talet i  nogle  uger,  og  lægen  beredte  sig  på  at  udføre  en 


meget  alvorlig  og  krævende  operation,  bad  han  os  om  at 
sende  bud  efter  missionærens  forældre.  Han  forklarede, 
at  der  var  en  risiko  for,  at  patienten  ikke  overlevede 
operationen. 

Forældrene  kom.  Sent  en  aften  ankom  faderen  og  jeg 
til  hospitalet  i  Toronto  i  Canada  og  lagde  vore  hænder  på 
den  unge  missionærs  hoved  og  gav  ham  en  velsignelse. 
Det,  der  skete  efter  velsignelsen,  blev  et  stort  vidnesbyrd 
for  mig. 

Missionæren  lå  på  en  seks -sengstue.  De  øvrige  fem 
senge  var  optaget  af  mænd,  der  led  af  forskellige  andre 
lidelser.  Den  morgen,  hvor  missionæren  skulle  opereres, 
stod  hans  seng  tom.  Sygeplejersken  kom  ind  med  den 
morgenmad,  som  disse  mænd  normalt  spiste.  Hun  bar  en 
bakke  over  til  patienten  i  den  første  seng  og  sagde:  »Der 
er  spejlæg  i  dag,  og  jeg  har  en  ekstraportion  til  dig! « 

Patienten  i  den  første  seng  havde  været  ude  for  en 
ulykke  med  sin  græsslåmaskine.  Men  bortset  fra  en 
kvæstet  tå,  var  han  sund  og  rask.  Han  svarede  syge- 
plejersken: »Jeg  skal  ikke  have  noget  at  spise  her  til 
morgen.« 

»Godt,  så  giver  vi  din  morgenmad  til  din  kammerat  i 
seng  nummer  to.« 

Da  hun  nærmede  sig  denne  patient,  sagde  han:  »Jeg 
tror  ikke,  jeg  skal  have  noget  at  spise  til  morgen.« 

Hver  af  de  fem  mænd  sagde  nej  tak  til  morgenmad. 
Den  unge  dame  udbrød:  »Normalt  spiser  I  os  ud  af  hus  og 
hjem,  men  i  dag  vil  ingen  af  jer  have  noget.  Hvad  er  der 
dog  i  vejen?« 

Manden,  som  lå  i  seng  nummer  seks,  svarede:  »Du 
kan  se,  at  seng  nummer  tre  står  tom.  Vores  ven  ligger  på 
operationsbordet  nu.  Han  har  brug  for  al  den  hjælp,  han 
kan  få.  Han  er  missionær  for  sin  kirke,  og  mens  vi  har 
ligget  her,  har  han  fortalt  os  om  sin  kirkes  principper, 
såsom  bøn,  tro  og  faste,  hvor  vi  påkalder  os  Herrens 
velsignelser.«  Han  fortsatte:  »Vi  ved  ikke  meget  om 
mormonkirken,  men  vi  ved  en  del  om  vores  ven,  og 
derfor  faster  vi  for  ham  i  dag.« 

Operation  var  vellykket.  Da  jeg  ville  betale  lægen, 
sagde  han:  »Det  ville  være  uhæderligt  af  mig  at  tage 
imod  betaling.  Jeg  har  aldrig  ført  udført  en  operation, 
hvor  mine  hænder  i  den  grad  syntes  at  blive  ført  af  en 
højere  magt.  Nej,«  sagde  han,  »jeg  kan  ikke  tage  betaling 
for  en  operation,  som  en  højere  magt  bogstaveligt  hjalp 
mig  med  at  udføre.« 

Det  er  et  Guds  hus. 

Og  det  er  vores  byggeprojekt.  Vi  er  bygmestre,  der 
opfører  evige  boliger,  ja,  Guds  templer.  ^^ 

»Organiser  jer,  bered  alt,  hvad  der  behøves,  byg  et  hus, 
et  bedehus,  et  fastehus,  et  troens  hus,  et  lærdommens 
hus,  et  herlighedens  hus,  et  ordens  hus,  ja,  et  Guds  hus.«^^ 

Så  vil  Herren,  vores  bygningsinspektør,  sige  til  os,  som 
han  sagde,  da  han  viste  sig  for  Salomo,  en  bygmester  fra 
en  anden  tid:  »  ...  jeg  har  helliget  dette  hus,  som  du  har 
bygget,  til  at  sætte  mit  navn  på  for  evigt;  mine  øjne  og 
mit  hjerte  skal  altid  være  dér.«^^ 

Må  vi  følge  denne  guddommeligt  anerkendte  arbejds- 
tegning.  Må  vi  med  held  bygge  vores  evige  boliger.  D 


NOTER 

I.Matt  12:25. 

2.  L&P  132:8. 

3.  L&P  88:119. 

4.  Matt  7:24. 
5.1  Kor  3:16. 

6.  Matt  6:5-7,  9-13. 

7.  Es  58:6-11. 
8.Jakl:5-6. 

9.  lNephi3:7. 

10.  L&P  88:118. 

11.  Matt  11:28-29. 

12.  Adventures  of  Huckleberry  Finn,  1985,  s.  306-307;  frem- 
hævelse tilføjet. 

13.  The  Home  Book  of  Quotations,  red.  Burton  Stevenson, 
1934,  s.  304. 

14.Præd3:l. 

15.  Se  1  Kor  3: 16. 

16.  L&P  88:119. 

17.  1  Kong  9:3. 

FORSLAG  TIL  SAMTALEEMNER 
FOR  HJEMMELÆRERNE 

1.  Vor  Herre  Jesus  Kristus  sammenlignede  det  at 
opbygge  vores  egen  retfærdige  livsførelse  med  at  bygge  et 
hus,  især  et  Guds  hus,  et  tempel. 

2.  Han  har  rådet  os  til  at  gøre  vores  egne  evige 
hjem  til: 

■  et  bedehus 

■  et  fastehus 

■  et  troens  hus 

■  et  lærdommens  hus 

■  et  herlighedens  hus 

■  et  ordens  hus 

■  et  Guds  hus 

3.  Hvis  vi  gør  det,  vil  Herren  kunne  sige  til  os:  »  ...  jeg 
har  helliget  dette  hus,  som  du  har  bygget,  til  at  sætte  mit 
navn  på  for  evigt;  mine  øjne  og  mit  hjerte  skal  altid  være 
dér.«  (1  Kong  9:3). 

EVANGELIET 
FORANDREDE 
VORES  FAMILIE 


Alfiero  Morailos 

ILLUSTRERET  AF  DILLEEN  MARSH 

Før  februar  1997  kunne  vores 
familie  sammenlignes  med  en 
dyb  flod.  På  overfladen  virkede 
floden  rolig,  men  stærke  under- 
strømme rasede  konstant. 

Når  der  opstod  problemer,  havde 
jeg  en  tendens  til  at  bebrejde  min 
kone.  Jeg  mente,  at  hun  var  årsagen 
til  alle  vore  problemer,  så  jeg  bildte 
mig  selv  ind,  at  jeg  kunne  gøre,  som 
jeg  ville,  hvilket  blandt  andet  omfat- 
tede at  søge  efter  en  ny  partner.  Jeg 
syntes  ikke,  at  min  kone  havde  ret  til 
at  beklage  sig  over  min  adfærd,  fordi 
jeg  forsørgede  familien. 

En  dag  i  februar  bankede  det  på 
døren  til  vores  hjem  i  Tacloban  på 
Leyte  i  Filippinerne.  Da  jeg  kiggede 
ud  af  vinduet  fik  jeg  øje  på  to  frem- 
mede -  to  unge  kvinder  med  navne- 
skilte på.  Jeg  vidste,  at  det  var  sidste 
dages  hellige  missionærer.  Da  jeg 
var  ivrig  efter  at  få  lov  til  at  disku- 
tere, bød  jeg  dem  indenfor.  Da  jeg 
bad  dem  om  at  tage  plads,  var  jeg 

Med  uref,  fro  vensfre: 

Alfiero  og  Estrella  Moralios 

med  deres  børn,  Carina  på 

13,  isobel  på  11,  Alessandra 

på  6  og  Silvestre  på  9. 


klar  til  kamp.  Jeg  var  fast  besluttet 
på,  at  de  skulle  gå  skuffet  derfra,  så 
jeg  havde  den  falske  facade  fremme. 
Jeg  foregav  at  være  opmærksom,  så 
jeg  kunne  være  forberedt  til  at 
præsentere  mine  argumenter  mest 
effektivt.  Men  da  det  blev  min  tur 
til  at  sige  noget,  opdagede  jeg,  at  der 
ikke  var  noget  at  skændes  om.  Jeg 
kunne  kun  give  søstrene  ret  i  alt, 
hvad  de  havde  sagt. 

Søstrene  ville  lave  en  ny  aftale,  og 
det  gik  jeg  med  til.  Da  de  gik, 
forsvandt  den  fred,  jeg  netop  havde 
nydt,  og  snart  vendte  mine  negative 
følelser  tilbage.  Jeg  gruede  ved 
tanken  om  at  skulle  møde  missio- 
nærerne igen.  Men  jeg  holdt  aftalen, 
og  for  hver  gang  de  kom,  genopda- 
gede jeg  værdier  og  sandheder,  som 
jeg  havde  forkastet  under  min  tåbe- 
lige stræben  efter  succes.  Hver  gang 
de  gik,  holdt  den  fred,  jeg  følte,  en 
smule  længere,  og  snart  så  jeg  frem 
f  til  deres  besøg. 


Missionærernes  belæringer,  skrif- 
terne og  det  læsemateriale,  som  de 
efterlod  hos  os,  var  mikroskoper,  som 
jeg  begyndte  at  granske  de  små 
detaljer  i  mit  liv  igennem.  Jeg  blev 
klar  over,  at  jeg  kun  havde  fokuseret 
intenst  på  den  ene  halvdel  af  ægte- 
skabet, nemlig  min  kones  halvdel,  og 
jeg  havde  valgt  kun  at  se  det  dårlige 
i  den.  Da  jeg  nu  fik  lejlighed  til  at  se 
mit  liv  i  lyset  fra  Jesu  Kristi 
lærdomme,  begyndte  jeg  at  se  den 
anden  halvdel  af  ægteskabet,  min 
halvdel,  mere  tydeligt,  og  jeg  opda- 
gede, at  det  var  i  en  meget  værre 
forfatning. 

Familieproklamationen  lyder: 
»Der  er  størst  sandsynlighed  for  at 
opleve  glæde  i  familien,  når  den  er 
bygget  på  vor  Herre  Jesu  Kristi 
lærdomme«  {Stjernen,  oktober  1998, 
s.  24).  Jeg  glæder  mig  over  mulig- 
heden for  at  omvende  mig,  og  jeg 
takker  Herren  for  det.  Jeg  takker 
ham  også  for  disse  søstre,  der  blev 


villige  redskaber  i  hans  hænder,  s 
min  familie  ved  at  tage  imod  ev; 
geliet  og  efterleve  dets  prinéij^ 
kunne  blive  som  en  sø  -  stille  og 
fredfyldt  hele  vejen  igennem,  ikke 
kun  på  overfladen.  D 

LAD  OS  TALE  OM  DET 

Overvej  følgende  spørgsmål  og 
forslag,  der  kan  hjælpe  dig  til  at  anvende 
denne  artikel  til  en  familieaften,  en 
klasse  i  Kirken  eller  i  dit  eget  liv: 

•  Ville  du  have  det  godt  med  at 
lade  Jesus  Kristus  overvære  jeres 
families  indbyrdes  forhold?  Hvad 
kan  I  gøre  bedre? 

•  Hvilke  af  evangeliets  principper 
kunne  forbedre  dit  forhold  til  familie- 
medlemmer og  andre?  Vælg  et 
princip  at  arbejde  på  i  denne  uge. 

•  Læs  familieproklamationen  ved 
en  familieaften  og  drøft,  hvordan  I  kan 
styrke  jeres  forhold.  (Se  »Familien:  En 
proklamation  til  verden«,  Stjernen, 
oktober  1998,  s.  24). 

SIDEN  EVANGELIET  ER  KOMMET  IND  I  DISSE  UNGE 


SIDSTE  DAGES  HELLIGE  UKRAINERES  LIV 


HAR  DE  BREDT  VINGERNE  UD  OG 


STRÆBER  MOD  HIMLEN. 


Richard  M.  Romney 

FOTO:  FORFATTEREN 


^^ 


færreste     rejsende 

bemærker  den  statue, 

som  står  hag  en  togsta' 

tkm  i  Kiev  i  Ukraine.  Statuen  forestiUer 

en  kvinde,  der  sætter  tre  duer  fri.  Statuai,  der 

blev  fremstillet  for  en  del  år  siden  under  et 

aruiet  regime,  sytKS  nu  at  være  symbol  på 

Ukraines  fremtid.  Den  kunne  også  være 

symbol  på  unge  sidste  dages  hellige  i  dette 

hnd.  Ligesom  duerne  går  de  på  vingerne  og 

heder  til,  at  frihedens  vinde  vil  hære  dem, 

mens  det  gengivne  evangelium 

u/Jbredes  i  deres  hnd. 


Det   fangede    klassens    opmærk- 
somhed. 

»Tag  aldrig  på  rejse  i  sko,  der  ikke 

passer,«  sagde  søster  Mutilina.  Så  gav 

hun  de  unge  i  Kharkoskij  Gren  en  medri- 

vende  belæring  fra  seminarhæftet,  læste  op 

fra  skrifterne,  drøftede  spørgsmål  og  bar  sit 

vidnesbyrd  om,   hvor  vigtigt  det  er  at  være 

beredt,  når  Herren  kalder  på  en. 

Og  hvad  var  pointen?  »Kirkens  fremtid  i  Ukraine  er 

afhængig  af,  at  unge  som  os  står  frem,«  siger  Anzelika.  »Vi 

skal  være  beredt  til  at  tage  udfordringen  op.« 

»Det  betyder  meget  at  være  medlem  af  Kirken,«  siger 
Galina  Trohemenko  fra  Sviatosjina  Gren.  »Det  betyder, 
at  man  efterlever  standarder,  som  andre  ikke  følger.  Det 
var  det,  der  oprindelig  drog  mig  mod  Kirken.  Jeg  har  en 
veninde,  som  er  medlem,  og  hun  og  hendes  familie  havde 
så  høje  standarder,  at  jeg  gerne  ville  høre  noget  mere  om 
det.  Nu  hvor  jeg  selv  er  medlem,  må  jeg  også  være  et 
eksempel  for  min  omgangskreds.« 

»DU  KAN  VÆRE  ET  LYS« 

Det  var  netop  en  andens  eksempel,  der  førte  Natalia 
Jereskovska  til  evangeliet.  Som  15-årig  udvekslingsstudent 


PÅ  FREMMARCH 

»Stik  foden  i  den  her  sko,« 

sagde    seminarlærer    Tatjana 

Mutilina  og  holdt  en  støvle 

frem,  der  næsten  var  stor  nok 

til      Goliat.      Hendes      elev 

Anzelika     Kovalova     stikker 

forsigtig  sin  fod  ned  i  den. 

»Så,«  sagde  læreren,  »sæt 
den  her  op  på  bordet,  hvor 
alle  kan  se  den.« 


Galina  Trohemenko  med  sin  mor  og  sine  brødre. 

rejste  Natalia  fra  Tjerkassij  i  Ukraine  (syd  for  Kiev)  til  Sleepy 
Hollow  i  Illinois  (nordvest  for  Chicago) .  Hun  gav  sine  sidste 
dages  hellige  værter  lidt  af  et  chok,  da  hun  på  vej  fra  luft- 
havnen sagde:  »Jeg  ved,  at  Gud  har  sendt  mig  til  jer.« 

Hun  havde  bedt  om  at  blive  anbragt  hos  en  religiøs 
familie,  »så  jeg  kunne  finde  mit  åndelige  liv.«  Da  hun 
læste  beskrivelsen  af  Bruce  B.  og  Jean  Binghams  familie, 
så  hun,  at  de  ikke  røg,  og  at  de  gik  regelmæssigt  i  kirke. 
Hun  fornemmede  også  et  eller  andet  -  en  tilskyndelse  til 
at  lytte  til  familien  Bingham  og  følge  deres  eksempel. 
Natalia  tilbragte  det  næste  års  tid  med  at  deltage  i  fami- 
liebøn, familieaften,  Unge  Piger,  nadvermøder  og 
søndagsskole. 

Hendes  lydhørhed  over  for  Anden  tog  til.  Hun  fandt  Da  Natalia  havde  tilbragt  to  søndage  med  at  studere 

svar,  som  hun  havde  søgt  efter  i  årevis.   Hun  blev  skrifterne,  bede  og  synge  salmer  for  sig  selv,  hørte  hun  om 

undervist  af  missionærerne.  Hun  fastede  og  bad  og  en  SDH-ungdomskonference  i  Kiev.  Hun  tog  derhen,  og 

modtog  et  svar  om,  at  hun  skulle  blive  medlem  af  der  traf  hun  Wilfried  M.  Voge,  der  er  præsident  for  missi- 


Kirken.  Hun  var  bange  for,  at  hendes  forældre  ville  sige 
nej,  men  tog  mod  til  sig,  skrev  til  dem  og  fik  deres  tilla- 
delse. Hun  blev  døbt  den  7.  januar  1996.  Men  snart 


Herover  til  venstre:  Natalia  Jereskovska  (forreste 
række  i  midten)  ved  en  ungdomskonference  i  Kiev. 
Til  vensfre  og  ovenfor:  Viktor  Russo  er  sammen  med 
fuldtidsmissionærerne  og  lærer,  hvordan  han  selv 
bliver  missionær  en  dag. 

stod  hun  over  for  en  anden  bekymring:  Hun  skulle 
vende  tilbage  til  Tjerkassij,  en  by  med  350.000 
indbyggere,  hvor  hun  ville  være  den  eneste  sidste 
dages  hellige. 

»Jeg  var  bange,«  siger  hun.  »Jeg  kunne  ikke  fore- 
stille mig  at  være  et  sted,  hvor  der  ikke  var  nogen 
kirke,  hvor  jeg  ikke  kunne  gå  til  møder  eller  modtage 
nadveren.  Men  på  flyet  hjem  huskede  jeg  på,  hvad 
bror  Bingham  havde  sagt  til  mig:  >Uanset  hvor  du  er, 
kan  du  være  et  lys.<  Det  trøstede  mig.« 


onen  i  Kiev.  Sammen  opregnede  de  det,  der  skulle  til  for 
at  Kirken  kunne  blive  anerkendt  i  Tjerkassij.  Det  første, 
der  skulle  ske,  var,  at  man  fik  underskrevet  en  anmod- 
ning om  at  få  missionærerne  sendt  til  byen.  Men  invita- 
tionen skulle  komme  fra  voksne. 

Natalia  blev  venner  med  en  universitetsprofessor,  som 
engang  havde  boet  hos  en  SDH-familie  i  USA.  Han 
lovede  at  hjælpe  og  skrev  en  officiel  indbydelse,  fik  en 
gruppe  handelsskoleelever  til  at  lytte  til  missionærerne  og 
arrangerede  endda  et  møde  med  borgmesteren  i  en  mindre 
by  i  nærheden.  Da  Natalia  havde  fortalt  om  Kirkens  stan- 
darder, underskrev  inspektøren  på  hendes  skole  også 
indbydelsen  og  bad  om,  at  missionærerne  skulle  tale  til 
hele  skolen! 

I  september  1996  ankom  de  første  missionærer.  I 
oktober  blev  det  første  kirkemøde  afholdt.  I  januar  blev 
det  første  nye  medlem  døbt.  Og  endnu  en  i  februar.  Og  så 
nogle  familier.  Flere  missionærer  blev  sendt  dertil.  Unge 
Piger,  Hjælpeforeningen,  Søndagsskolen  og  Primary  blev 
organiseret.  Der  blev  afholdt  skovture  og  tjenestepro- 
jekter. Mænd  blev  ordineret  til  præstedømmet.  Der  blev 
kaldet  en  grenspræsident.  Natalia  fik  en  gammel  veninde 
ind  i  Kirken,  og  selv  professorens  kone  blev  døbt!  Kort 
sagt  blev  grenen  ved  med  at  vokse  og  vokse. 

Da  Natalia  først  overvejede  at  få  oprettet  Kirken  i  sin 
hjemby,  var  hun  nervøs.  Men  præsident  Voge  sagde: 
»Din  himmelske  Fader  vil  hjælpe  dig.«  Den  form  for  tro 
har  banet  vejen  for  andre. 

»JEG  BESTRÆBTE  MIG  PÅ  KUN  AT  VÆRE  SAMMEN  MED 
GODE  MENNESKER« 

Det  kræver  tro  at  stå  helt  alene,  sådan  som  Natalia 
gjorde,  men  det  kræver  også  tro,  at  ændre  sit  liv  og  sige 
farvel  til  venner,  som  har  en  dårlig  indflydelse.  Det  erfa- 
rede Viktor  Russo,  da  han  hørte  om  Jesu  Kristi  evange- 
lium og  måtte  lave  om  på  sit  liv. 

Livet  havde  været  hårdt  for  Viktor.  Som  dreng  var 
han  svagelig.  De  andre  drenge  bankede  ham.  I  sin  vrede 
begik  han  en  dumhed.  Han  blev  medlem  af  en  bande,  da 
han  var  15.  »Jeg  ville  have,  at  andre  skulle  være  bange 
for  mig,«  siger  han. 

Og  sådan  gik  det  også.  Han  blev  en  af  »banditterne«, 
som  han  kalder  dem.  Men  inden  han  blev  alt  for  dybt 
involveret,  fandt  han  Kirken.  Viktors  tante,  der  er  sidste 
dages  hellig,  inviterede  ham  og  hans  mor  med  til  et  kirke- 
møde, 

»Lige  fra  indledningsbønnen  havde  jeg  tårer  i  øjnene,« 
forklarer  Viktor.  »De  lirede  ikke  bare  ord  af  sig.  De  talte 
med  deres  Fader  i  Himlen.  Jeg  følte  mig  overvældet  af 
stor  kærlighed  og  fik  en  forståelse  af,  at  jeg  også  har  en 
himmelsk  Fader,  som  elsker  mig.«  Det  rørte  Viktor  så 
dybt,  at  han  blev  ved  med  at  komme.  Og  han  begyndte 
at  mødes  med  missionærerne. 

»Jeg  har  altid  gerne  ville  vide,  om  der  virkelig  findes 
en  Gud,«  siger  han.  »Så  derfor  bad  jeg:  >Vil  du  ikke  nok 
fortælle  mig,  om  det,  som  jeg  har  lært,  er  sandt.<  Den 
samme  stærke  følelse,  som  jeg  havde  haft  under  nadver- 
mødet,  overvældede  mig  igen.« 

Det  gjorde  især  indtryk  på  ham  at  høre  om  præste- 
dømmet. »Jeg  oplevede  et  broderskab,  som  jeg  aldrig  havde 
oplevet  i  banden.  Jeg  kan  huske,  at  jeg  under  et  af  mine 
møder  med  missionærerne  tænkte:  >Jeg  kan  ikke  både  være 
medlem  af  en  bande  og  tjene  Gud.<  Fra  da  afholdt  jeg  mig 
væk  fra  min  gamle  omgangskreds.  Jeg  bestræbte  mig  på 
kun  at  være  sammen  med  gode  mennesker.« 

Og  det,  der  skete,  var  fantastisk.  »Jeg  var  forbløffet,« 
mindes  Viktor.  »Nogle  af  mine  tidligere  >venner<  drillede 
og  hånede  mig,  men  de  fleste  af  dem  sagde:  >Så  forsvind 
du  bare.  Vi  skal  nok  lade  dig  være  i  fred.<«  Ingen  fjender 
hævnede  sig  på  ham.  Rigtige  venner  spurgte  til  hans  nye 
religion.  Nogle  af  dem  begyndte  endda  at  blive  undervist 
af  missionærerne,  men  indtil  videre  er  Viktor  den  eneste, 
der  er  blevet  døbt. 

»Jeg  havde  meget,  som  jeg  måtte  omvende  mig  fra,« 
erkender  han.  »Men  jeg  vidste,  at  det  var  det  eneste 
rigtige.« 


I  dag  er  Viktor  18  år.  Han  har  været  sidste  dages  hellig 
i  næsten  tre  år.  Han  er  meget  sammen  med  andre  bærere 
af  Det  Aronske  Præstedømme,  hjælper  med  nadveren  og 
går  ud  som  hjemmelærer.  Han  ser  frem  til  at  tage  på  fuld- 
tidsmission  og  glæder  sig  til,  at  templet  i  Kiev  bliver 
færdigt.  Dag  efter  dag  kan  man  finde  ham  sammen  med 
ældsterne,  når  de  underviser.  »Jeg  kan  lide  at  bære  mit 
vidnesbyrd  om  Jesus  Kristus,«  siger 
han.  »Jeg  kan  lide  at  fortælle  folk, 
at  de  skal  tro  på  ham.« 

»JEG  FRYGTEDE,  AT  DE  VAR  GALE« 

Ligesom   Viktor   erfarede   Kira 
Gulko,  at  der  findes  en  himmelsk 
Fader,  som  elsker  alle  sine  børn,  da 
hun  hørte  om  Kirken.  Men  beslut- 
ningen om  at  blive  døbt  var  ikke  let 
for  Kira.  Da  hendes  forældre  beslut- 
tede sig  for  at  blive  medlemmer  af 
Kirken,  var  Kira  bekymret,  husker 
hun.  »Jeg  troede  ikke,  at  de  var  rigtig  kloge.« 
Men  i  stedet  for  at  kritisere  eller  gøre  oprør 
besluttede  hun  heldigvis  selv  at  finde  ud  af,  om 
deres  nye  religion  var  sand. 

»Vi  var  ikke  ortodokse  jøder,«  forklarer  Kira, 
»men  vi  var  af  jødisk  familie.  I  vores  familie  var 
det  forbudt  at  tale  om  Jesus  Kristus.  Men  da 
perestrojka  begyndte  med  dens  bredere  frihed 
til  at  overveje  nye  tanker,  begyndte  mine 
forældre  at  studere  forskellige  religioner  og 
filosofier.  Min  mor  var  præsident  for  den  inter- 
nationale venskabsklub  på  den  skole,  hvor  hun 
underviser  i  engelsk.  Hun  fandt  et  brev  fra  en  lærer  i 
Riverton  i  Utah,  der  søgte  efter  pennevenner.  Min  mors 
klasse  svarede,  og  de  modtog  senere  en  stor  kasse  med 
omkring  100  breve.  Mange  af  eleverne  nævnte,  at  de  var 
medlemmer  af  Jesu  Kristi  Kirke  af  Sidste  Dages  Hellige. 
Min  mor  anede  ikke,  hvad  det  var. 

Da  vi  en  dag  kørte  forbi  en  bro  i  nærheden  af  vores 
hjem,  fik  vi  øje  på  en  indbydelse  til  at  besøge  Jesu  Kristi 

Kirke  af  Sidste  Dages  Hellige!  Mine  forældre  besluttede 
at  tage  derhen,  for  det  første  for  at  mor  kunne  besvare 
sine  elevers  spørgsmål,  men  også  fordi  de  selv  søgte  efter 
en  anden  religion. 

Det  var  i  oktober  1991.  Derefter  begyndte  missio- 
nærerne at  besøge  os  i  vores  lejlighed.  Snart  forstod  mine 
forældre,  at  Jesus  Kristus  er  deres  Frelser.  De  var  også 
begejstrede  for  læren  om  evige  familier.  Vi  har  en  dejlig 


Herover:  Kira  Guiko  har  forvandlet  sig  fra  skeptiker  tii 
missionær  over  for  sin  familie  og  sine  venner.  Til  venstre: 
Nikolas  og  Sergej  Tjermezov  er  måske  talentfulde  nok 
til  en  dag  at  spille  i  Kievs  koncertsal  (yderst  til  venstre), 
men  indtil  da  fremmer  de  harmonien  i  deres  hjem. 

familie,  og  det  var  et  vigtigt  princip  for  os.  De  over- 
værede  også  en  dåb  og  følte  Ånden.  I  december  beslut- 
tede de  selv  at  blive  døbt. 

Jeg  lyttede  til  missionærernes  undervisning,  men  jeg 
kunne  ikke  forstå,  hvorfor  mine  forældre  havde  besluttet 
sig  for  at  blive  medlemmer  af  Kirken.  Jeg  var  bange  for,  at 
de  var  blevet  gale,  at  der  var  sket  et  eller  andet  med  dem. 
Men  da  jeg  læste  Mormons  Bog,  blev  mit  vidnesbyrd  om 
dens  sandheder  stærkere  og  stærkere.  Nøglen  til  min 
omvendelse  var,  at  jeg  indså,  at  min  himmelske  Fader 
elsker  mig.  Jeg  kunne  fornemme  den  store  kærlighed  som 
er  omkring  mig  og  se  den  i  mine  forældres  og  Kirkens 
medlemmers  øjne.  Det  var  derfor,  jeg  blev  døbt  i  februar 
1992.  Jeg  vidste,  at  det  var  rigtigt.« 

Siden  da  har  Kira  været  med  til  at  føre  sin  veninde  Lena 
ind  i  Kirken,  og  hun  har  set  tre  af  sine  fire  bedsteforældre 

tage  imod  evangeliet.  Hun 
har  set  sin  mor  medvirke  til 
oversættelsen  af  Mormons 
Bog  til  ukrainsk  og  har 
oplevet  sin  far  tjene  som 
distriktspræsident.  Og  Kira 
har  selv  virket  som  hjælpe- 
foreningspræsidentinde  og 
givet  af  sin  egen  tid  og  sine 
talenter  til  at  fremme 
Kirkens  vækst. 


»EVANGELIET  REDDEDE 
VORES  FAMILIE« 

Nikolas  og  Sergej  Tjermezov  og  deres  forældre 
medvirker  også  til  Kirkens  vækst.  Og  de  har  oplevet,  at 
deres  egen  familie  er  blevet  knyttet  tættere  sammen, 
siden  de  tog  imod  det  gengivne  evangelium  i  1992. 

Men  som  alle  brødre  har  de  selvfølgelig  deres  ligheds' 
punkter  og  forskelligheder.  Sergej  er  20,  og  Nik  er  12, 
men  Nik  er  den  højeste  af  de  to.  Nik  er  stille,  Sergej  er 
mere  frimodig.  De  er  begge  atletiske,  dyrker  styrket- 
ræning og  elsker  helikoptere.  De  er  begge  musikalske; 
Nik  spiller  klaver,  og  Sergej  spiller  violin.  Begge  elsker 
evangeliet  og  alt,  hvad  det  står  for.  Og  de  er  begge  utro- 
ligt loyale  over  for  hinanden  og  deres  forældre,  Sergej 
senior  og  Valia. 

Den  loyalitet  blev  sat  på  en  hård  prøve,  da  Valia  og 
drengene  vendte  hjem  fra  et  længere  besøg  hos  hendes 
forældre  og  opdagede,  at  Sergej  senior  undersøgte 
Kirken.  Men  han  overtalte  dem  til  at  lytte  til  missio- 
nærerne, så  de  kunne  lære  det,  som  han  havde  lært,  og 
give  det  en  chance. 

»Jeg  kan  oprigtigt  sige,  at  evangeliet  reddede  vores 
familie,«  siger  Sergej  junior.  »Jeg  besluttede  mig  for  at 
blive  døbt  på  grund  af  min  fars  eksempel.  Jeg  så  en  stor 
forandring  hos  ham,  da  han  blev  medlem  af  Kirken.  Han 
blev  så  rar  og  kærlig.  Det  var  et  vidnesbyrd  for  mig.« 

»Før  i  tiden,«  forklarer  søster  Tjemezov,  »kom  familien 
ikke  i  første  række.  Men  nu  forstår  vi,  at  vi  er  en  evig 


Indsat:  Kiev  er  en  moderne  storby  med  et  voksende 
antal  sidste  dages  hellige,  som  Nikolas  og  Sergej 
Tjermezov  (herover). 

familie,  og  vi  værdsætter  hinanden  på  en  helt  anden 
måde.« 

»Tidligere  mente  jeg,  at  fordi  jeg  var  storebror,  skulle 
jeg  altid  føre  an,«  siger  Sergej.  »Men  når  jeg  nu  står  ved 
siden  af  Nik,  ser  jeg,  at  han  er  højere  end  mig.  Jeg  ved, 
at  han  til  tider  underviser  mig,  og  at  jeg  kan  regne  med 
ham,  når  jeg  har  brug  for  hjælp.« 

Nik  har  ikke  alene  støttet  Sergej,  men  også  sine 
forældre.  »Lige  fra  han  blev  døbt,  har  han  sagt:  >Jeg  vil 
omdele  nadveren.  Hvornår  kan  jeg  begynde/<«  Bror 
Tjermezov  fortæller:  »Den  begejstring  har  styrket  vores 
vidnesbyrd  og  vores  tro.  Nik  hjælper  andre  mennesker  og 
sin  familie  -  han  forstår,  hvad  præstedømmet  er  til  for. 
Han  blev  så  glad,  da  han  fyldte  12,  og  jeg  ordinerede  ham 
til  diakon.« 

Nik   var   også   glad,   da   familien  blev  beseglet   til 
hinanden  i  templet  i  Freiberg  i  Tyskland.  »Da  sessionerne 
var  forbi,  havde  vi  lidt  tid  til  overs,«  siger  bror  Tjemezov. 
»De  andre  tog  ind  til  byen  for  at  handle.  Jeg  spurgte  fami- 
lien; >Vil  I  ind  til  byen?<  og  Nik  sagde  så  om  templet: 
>Her  er  så  dejligt.  Jeg  vil  ikke  nogen  andre  steder  hen.<« 
»Præstedømmet  indtager  den  vigtigste  plads  i  mit  liv,« 
siger  Nik.  »Det  hjælper  mig  til  at  leve, 
som  Jesus  Kristus  siger,  at  vi  bør.  Jeg 
ved,  at  hvis  vi  ærer  det,  vil  Gud 
hjælpe  os  og  gøre  os  bedre.« 

Det  er  en  påmindelse, 

som  Sergej  tænker  på  hver 

dag,    især    nu    hvor    han 

tjener  som  fuldtidsmissionær  i 

Missionen  i  det  nordlige  Tokyo  i 

Japan.  Nik  håber  selvfølgelig  på 

en  dag  at  følge  hans  eksempel. 

Ifølge   legenden  hlev   Kiev 

grundlagt     af    tre     drabelige 

brødre,  Kij,  Sjtjek  og  Khortij. 

Men  på  mindesmærket  for  dem 

står  deres  søster  Lijbed  i  stævnen 

af  en  båd  med  udstrakte  arme  og 

alvorligt  blik.  I  denne  gamle  by 

kunne  hun  også  repræsentere 

Ukraines  unge  sidste  dages 

hellige.  De  er  ivrige  i  deres 

stræben  mod  himlen,  og  de 

flyver  allerede  fremtiden  i 

møde.  D 


I 


I 


I 


I 


Ældste  John  B.  Dickson  fra  De  Halvfjerds 


-reiseren  tilbyder  os  uvurderlige,  evige 
gaver  fra  vor  Fader  -  hvis  vi  blot  vil  toge 
imod  dem. 

^^  om  medlemmer  af  De  Halvfjerds'  kvorummer  har 
vi  den  vidunderlige  glæde  og  det  store  ansvar  at 

_ .  vidne  for  verden  om,  at  Jesus  er  Kristus.  Vi  arbejder 
nært  sammen  med  missionærer,  ledere  og  medlemmer 
over  hele  verden  og  har  mulighed  for  at  følge  den  spænd' 
ende  omvendelsesproces.  Når  folk  forstår  den  plan,  som 
vor  himmelske  Fader  har  beredt  for  deres  evige  lykke  - 
og  når  de  lærer  planens  nøgleperson,  Jesus  Kristus,  at 
kende  -  forandres  deres  liv,  og  deres  sjæl  beriges. 

Jeg  kommer  til  at  tænke  på  en  lille  landsby  ved  navn 
Panacaxtlån,  som  ligger  der,  hvor  kystsletterne  møder 
bjergene  i  det  centrale  Mexico,  nogle  få  kilometer  fra  Via 
Corta  (den  korte  vej)  mellem  Mexico  City  og  Tampico  i 
Tamaulipas.  Landbyen  ligger  i  et  frodigt,  grønt,  fugtigt 
område,  der  kaldes  Huasteca,  og  indbyggerne  er  efter- 
kommere af  Lehi.  I  1979,  da  jeg  var  missionspræsident  i 
Mexico  City  Nord'Missionen,  begyndte  missionærerne 
at  forkynde  i  Huasteca.  52  mennesker  blev  medlemmer 
af  Kirken  i  Panacaxtlån  sammen  med  omkring  400 
andre  fra  de  nærliggende  samftmd,  der  kom  til  at  danne 
det  nye  Tempoal  Distrikt  i  Mexico. 

Kort  efter  blev  der  afholdt  et  møde  i  Panacaxtlån, 
hvor  Kirkens  medlemmer  blev  stillet  over  for  følgende 
valg:  Fornægt  Kirken,  forlad  landsbyen  eller  bliv  slået 
ihjel  (og  det  var  ikke  en  tom  trussel). 

Medlemmerne,  især  kvinderne,  sagde,  at  de  vidste,  at 
Kirken  var  sand  og  ville  ikke  fornægte  den.  De  sagde 
også,  at  de  havde  arbejdet  lige  så  hårdt  som  alle  andre  i 
samfundet,  og  de  nægtede  at  rejse.  De  trådte  modigt 
frem  og  sagde,  at  hvis  deres  spottere  ville  slå  dem  ihjel, 
så  kunne  de  lige  så  godt  gøre  det  straks.  Stemningen  ved 
mødet  blev  ophidset,  da  macheterne  blev  trukket  og 
siden  sænket  igen,  da  de  sidste  dages  hellige  stod  fast  på 
det,  som  Ånden  havde  vidnet  for  dem  om. 

Disse  hellige  erfarede  med  tiden,  som  de  fleste  af  os 
gør,  at  det  er  sværere  at  leve  evangeliet  i  hverdagen,  end 
at  dø  for  det,  men  deres  beslutsomhed  var  drevet  af,  at 
Ånden  havde  rørt  deres  hjerter  og  ændret  deres  liv. 
Deres  omvendelse  havde  fundet  sted,  da  Mormons  Bog 
hjalp  dem  til  at  udvikle  tro  på  Jesus  Kristus,  Guds  Søn. 
De  erfarede,  at  Kristus  havde  besøgt  deres  forfædre  i 
Amerika  efter  sin  opstandelse,  og  de  var  taknemlige  for 
de  velsignelser,  som  er  tilgængelige  for  alle  vor 
himmelske  Faders  børn,  fordi  Faderen  sendte  sin  Søn. 
Som  de  hellige  på  Det  Nye  Testamentes  tid  havde  disse 
medlemmer  i  Panacaxtlån  udviklet  den  fornødne  tro  til 
at  modstå  forfølgelse  fra  mennesker,  hvis  sind  var  lukket. 

Det  Nye  Testamente  er  et  vidnesbyrd  om  Frelseren, 
der  åbenbarer  formålet  med  hans  guddommelige  mission 
for  verden:  »Jeg  er  den  gode  hyrde.  Den  gode  hyrde 
sætter  sit  liv  til  for  fårene«  (Joh  10:11).  »Mine  får  hører 
min  røst,  og  jeg  kender  dem,  og  de  følger  mig,  og  jeg  giver 
dem  evigt  liv,  og  de  skal  aldrig  i  evighed  gå  fortabt«  (Joh 
10:27-28).  Inden  disse  ord  om  den  gode  hyrde  finder  vi 
en  af  de  mest  storsindede  udtalelser  i  den  hellige  skrift: 
»For  således  elskede  Gud  verden,  at  han  gav  sin  enbårne 
søn,  for  at  enhver,  som  tror  på  ham,  ikke  skal  fortabes, 
men  have  evigt  liv«  (Joh  3:16). 

Denne  plan  er  meget  enkel,  men  siden  begyndelsen 
har  den  kun  været  forstået  af  dem,  der  havde  den 
fornødne  tro.  For  eksempel  havde  nogle  af  Jesu  Kristi 
disciple  svært  ved  at  forstå,  at  han  skulle  tages  fra  dem. 
Mens  Frelseren  fuldførte  sit  virke,  delegerede  myndighed 
og  organiserede  Riget,  talte  han  åbent  og  ofte  om  sin 
rolle  som  Guds  Søn  og  om  sin  forestående  død  og  opstan- 
delse. De  fleste  af  hans  disciple  holdt  fast  ved  troen,  men 
andre,  der  savnede  tro,  lod  sig  krænke  af  hans  lige- 
fremme udtalelser,  så  de  »forlod  ham,  og  de  fulgtes  ikke 
mere  med  ham«  (Joh  6:66).  Jøderne  på  hans  tid  troede, 


at  Messias  ville  komme  og  herske  og  velsigne  dem  med 
jordiske  gods.  Skønt  nogle  af  dem  havde  tro  og  vidste,  at 
han  var  Kristus,  var  der  nogle  af  dem,  der  ikke  forstod 
hans  messianske  mission,  før  de  så  ham  som  opstandent 
væsen.  Da  øgedes  de  trofastes  forståelse,  en  større  for- 
ståelse af  Faderens  plan  for  vores  lykke  fyldte  deres  hjerte 
og  sind,  og  de  fik  et  stærkt  ønske  om  at  forkynde  det 
glade  budskab,  »de  gode  nyheder«  om  Guds  Søn,  forblev 
hos  dem  gennem  trængsler,  latterliggørelse  og  forfølgelse, 
selv  da  mange  af  dem  måtte  gå  i  døden. 

Det  er  spændende  at  erkende,  at  selv  om  Fierren  har 
alt  til  sin  rådighed,  selv  »utallige  verdener«  (Moses  1:33) 
og  den  vedligeholdelse  og  det  arbejde,  som  følger  med  at 
administrere  dem,  så  ligger  hans  største  interesse  dog  i 
den  enkeltes  glæde.  Hans  arm  er  udstrakt  til  os  alle.  Han 
ønsker  virkelig,  at  vi  skal  vende  tilbage,  og  han  er  oprig- 
tigt interesseret.  Han  har  sagt:  »Thi  se,  dette  er  min 
gerning  og  herlighed  -  at  tilvejebringe  udødelighed  og 
evigt  liv  for  mennesket«  (Moses  1:39).  Han  gør  det  også 
klart,  at  han  altid  har  tid  til  os:  »Hold  jer  nær  til  mig,  og 
jeg  vil  holde  mig  nær  til  jer.  Søg  mig  flittigt,  så  skal  I  finde 
mig,  bed,  og  I  skal  få,  bank  på,  så  skal  der  lukkes  op  for 
jer«  (L&P  88:63). 

Han  har  afmærket  stien  og  gjort  den  tilgængelig,  så  vi 
kan  vende  tilbage  til  hans  nærhed,  men  et  vigtigt 
spørgsmål,  som  vi  hver  især  kan  stille  os  selv  er:  Hvor 
villigt  tager  vi  imod  hans  omsorg  for  vores  velbefindende 
og  lykke?  Det  spørgsmål  er  kernen  i  den  følgende 
lignelse. 

William  elskede  alle  sine  mange  sønner  og  døtre.  Hver 
enkelt  af  dem  var  ham  dyrebar.  Skønt  han  gerne  ville 
have,  at  de  skulle  holde  sig  tæt  til  ham,  lod  han  dem  rejse 
hjemmefra  for  en  tid,  så  de  selv  kunne  finde  ud  af,  hvem 
de  var,  og  hvad  de  skulle  blive  til.  Han  gav  dem  vejled- 
ning,  velsignelser  og  råd.   Han  tryglede   dem  om  at 

godtage  og  efterleve  de  regler,  som  han  havde  belært  dem 
om,  så  de  kunne  blive  belønnet  for  deres  villighed  til  at 
lære,  forstå  og  handle  passende.  Han  opfordrede  dem  til 
at  ringe  hjem  tit  og  fortalte  dem,  at  han  altid  ville  være 
parat  og  spændt  på  at  høre  fra  dem. 

William,  der  selv  havde  anvendt  sin  tid,  intelligens  og 
sine  talenter  klogt,  havde  samlet  sig  en  formue  og  en 
indflydelse,  som  han  nu  ønskede  at  dele  med  sine  børn. 
Han  havde  travlt  med  værktøj,  planter  og  blomster,  mens 
han  forberedte  sig  på  børnenes  hjemkomst.  Han  skabte 
et  sted  til  hver  enkelt  af  dem,  der  var  smukkere  end  de 
kunne  forestille  sig.  Alt  omkring  William  glødede  af 
varme,  kærlighed  og  solskin,  og  han  smilede,  mens  han 
tænkte  på  hvert  af  børnenes  hjemkomst  og  på  den  glæde 
og  fred,  som  de  skulle  nyde  på  hans  store,  dejlige 
ejendom. 

Endelig  oprandt  den  dag,  hvor  børnene  begyndte  at 
vende  tilbage.  Først  kom  Paul  og  Mary,  så  Kenneth  og 
Sarah.  William  havde  aldrig  før  set  dem  så  lykkelige,  og 
han  fældede  tårer,  da  han  tog  dem  i  sine  arme  og  kyssede 
dem.  Og  til  deres  glæde  og  overraskelse  gav  William  dem 
et  glimt  af  den  storslåede  ejendom,  som  de  var  arvinger 
til,  og  hjalp  dem  til  at  forstå,  at  det,  der  lå  foran  dem  blot 
var  begyndelsen,  og  at  ejendommens  dimensioner  og 
skønhed  ville  øges  alt  efter  deres  egne  visioner  og  indsats. 

»Men  hvor  er  Charles  og  Thomas,  Nancy  og  Clara?« 
spurgte  William.  De  havde  fået  det  samme  løfte.  Var  de 
ikke  klar  over,  at  de  skulle  efterleve  hans  enkle  regler  og 
holde  ud? 

»Far,«  sagde  Kenneth,  »de  forstod  det  til  dels,  men  de 
kunne  ikke  rigtig  se  det.  Visse  ting  blændede  dem. 
Thomas  sagde,  at  han  gerne  ville  komme,  men  han 
havde  lidt  for  travlt;  han  havde  end  ikke  tid  til  sine  egne 
børn.  Charles  bygger  sig  en  ganske  pæn  og  smuk 
ejendom,  og  det  og  hans  voksende  forretning  giver  ham 

ikke  tid  til  meget  andet.  Nancy  sagde,  at  hun  er  forvirret 
og  i  vildrede,  og  at  det  ikke  er  hendes  skyld,  men  hun 
kommer  ikke.  Det  er  noget  helt  andet  med  Clara.  Hun 
sagde,  at  hun  havde  efterlevet  reglerne  længe  nok.  Hun 
bad  os  om  at  lade  hende  være  i  fred  og  sagde,  at  hun  bare 
vil  være  fri.« 

William  blev  bedrøvet  over  at  høre  disse  ord,  for  de 
gaver,  han  havde  tilbudt,  syntes  lige  så  vidunderlige  som 
selve  evigheden.  Han  sagde:  »Hvordan  vil  de  nogensinde 
kunne  forstå  velsignelserne  ved  den  store  gave,  som  jeg 
har  beredt  til  dem,  hvis  de  ikke  vil  tage  imod  den,  men  i 
stedet  forkaster  mig  som  giver?  Hvilken  stor  glæde  går 
ikke  både  de  og  jeg  glip  af!« 

Det  følgende  skriftsted  omtaler  de  gaver,  der  tilbydes, 
men  ofte  ikke  modtages:  »Thi  hvad  gavner  det  et 
menneske,  at  der  bliver  tilbudt  ham  en  gave,  når  han 
ikke  vil  modtage  den?  Se,  han  glæder  sig  ikke  over  det, 
der  er  givet  ham  eller  over  gavens  giver«  (L&lP  88:33). 

Af  alle  de  gaver  og  velsignelser,  som  vor  himmelske 
Fader  har  stillet  til  rådighed  for  sine  børn,  er  den  største 
udødelighed  og  evigt  liv  gennem  det  sonoffer,  som  blev 
ydet  af  hans  Enbårne  Søn,  vor  Herre  Jesus  Kristus,  som 
kom  »for  at  Ivi]  skal  have  liv  og  have  i  overflod«  (Joh 
10:10).  Som  en  hjælp  til  at  lede  os  til  det  evige  livs  store 
gave  har  vi  fået  en  anden  gave,  nemlig  Helligånden. 

Jordiske  forældre  glæder  sig  sammen  med  deres  børn, 
når  de  giver  fødselsdags-  eller  julegaver  og  ser  børnene 
smile  og  juble  over  gaven.  Hvis  et  barn  forkaster  noget, 
der  gives  med  så  stor  kærlighed,  volder  det  forældrene 
smerte.  På  samme  måde  glæder  vor  Fader  sig  sammen 
med  sine  børn  over  det  evige  livs  gave  gennem  hans  Søns 
forsoning,  og  han  fryder  sig,  når  han  ser  sine  børn  tage  de 
skridt,  som  er  nødvendige  for  at  modtage  gaven.  Og  han 
sørger  mere,  end  vi  fatter,  når  nogle  af  os  nægter  at  tage 
imod  den.  Han  ved,  at  når  vi  afviser  at  tage  imod  Andens 


tilskyndelser  og  nyde  forsoningens  frugter,  vil  vi  i  den 
sidste  ende  sætte  vores  eget  potentiale  over  styr  og 
berøve  os  selv  den  glæde,  lykke  og  de  evige  velsignelser, 
som  han  så  villigt  og  kærligt  tilbyder  os. 

I  2  Kor  9:15  finder  vi  disse  ord:  »Gud  ske  tak  for 
hans  uudsigelige  gave.«  Ældste  Bruce  R.  McConkie 
(1915-1985)  fra  De  Tolv  Apostles  Kvorum  forklarede, 
at  denne  uudsigelige  gave  er  »Helligåndens  gave  i  dette 
liv  og  evigt  liv  i  den  tilkommende  verden;  den  ene  er  den 
største  gave,  der  kan  modtages  i  dette  liv,  og  den  anden 
i  evigheden«  {Doctrinal  New  Testament  Commentary, 
3bind,  1965-1973,  2:435). 

Jeg  mener,  at  vi  bør  udvise  den  største  taknemlighed 
for  de  største  gaver.  Taknemlighed  for  forsoningens  gaver 
og  Helligåndens  inspiration  og  vejledning  vises  først  og 
fremmest  ved  at  tage  imod  disse  gaver.  Den  måde,  hvorpå 
vi  modtager  dem,  er  tydeligt  beskrevet  i  skrifterne  og  af 
vores  levende  profeter. 

For  det  første  må  vi  have  tro  på  Herren  Jesus  Kristus, 
påtage  os  hans  hellige  navn,  stræbe  efter  at  følge  hans 
eksempel  og  søge  at  udvikle  hans  egenskaber.  »Se,  Jesus 
Kristus  er  det  navn,  der  er  givet  af  Faderen,  og  der  gives 
ikke  noget  andet  navn,  hvorved  menneskene  kan  blive 
frelst. 

Derfor  må  alle  mennesker  påtage  sig  det  navn,  der  er 
givet  af  Faderen;  thi  ved  dette  navn  skal  de  kaldes  på  den 
yderste  dag«  (L&P  18:23-24). 

Et  godt  skriftsted  i  Lære  og  Pagter  hjælper  os  til  at  forstå, 
at  kravet  om  at  have  tro  på  Jesus  Kristus  og  påtage  os  hans 
navn  er  mere  end  en  kortvarig  forpligtelse,  det  er  bogsta- 
ve  lig  talt  selve  kernen  og  sjælen  i  påbudet  om  at  holde  ud 
til  enden:  »Og  vi  ved,  at  alle  mennesker  må  omvende  sig  og 
tro  på  Jesu  Kristi  navn  og  tilbede  Faderen  i  hans  navn  og 
forblive  i  troen  på  hans  navn  indtil  enden.  Ellers  kan  de  ikke 
blive  frelst  i  Guds  rige«  (L&P  20:29;  fremhævelse  tilføjet). 

For  det  andet  skal  vi  omvende  os  fra  vores  synder: 
»Kom  i  hu,  at  sjæle  er  af  stor  værdi  i  Guds  øjne. 

Thi  se,  Herren,  jeres  Forløser,  led  døden  i  kødet  og  led 
for  alle  mennesker,  for  at  alle  mennesker  måtte  omvende 
sig  og  komme  til  ham. 

Og  han  er  igen  opstanden  fra  de  døde,  for  at  han 
kunne  føre  alle  mennesker  til  sig  på  betingelse  af,  at  de 
ville  omvende  sig. 

Og  hvor  stor  er  ikke  hans  glæde  over  den  sjæl,  der 
omvender  sig!«  (L&P  18:10-13). 

For  det  tredje  skal  vi  modtage  de  frelsende  ordinancer 
og  pagter.  Hvilken  stor  trøst  er  det  ikke  at  vide,  at  med 
gengivelsen  af  Jesu  Kristi  evangelium  er  nøgler  blevet 
overdraget  og  myndighed  er  givet  til  at  udføre  alle  de 
frelsende  ordinancer  -  fra  dåb  til  evig  besegling  af  fami- 
lier -  som  er  anerkendte  af  Gud,  når  de  besegles  af 
Forjættelsens  Helligånd. 

For  det  fjerde  skal  vi  tjene  hinanden.  »Og  kongen  vil 
svare  dem:  Sandelig  siger  jeg  jer:  Alt,  hvad  I  har  gjort  mod 
en  af  disse  mine  mindste  brødre,  det  har  I  gjort  mod  mig« 
(Matt  25:40;  fremhævelse  tilføjet).  Lignelsen  om  farene 
og  bukkene  (se  Matt  25:31-46)  hjælper  os  til  at  forstå,  at 
et  af  de  vigtige  krav  for  at  kunne  vende  tilbage  til  vor 
himmelske  Fader  er,  at  vi  tjener  hinanden.  Denne 
lignelse  påpeger,  at  når  vi  tjener  vores  næste,  så  tjener  vi 
i  virkeligheden  Herren.  Ideelt  set  burde  denne  tjeneste- 
gerning begynde  med  dem,  som  er  os  nærmest,  nemlig 
dem,  som  bor  inden  for  vores  hjems  fire  vægge. 

Jo  større  vores  forståelse  af  vor  himmelske  Faders 
kærlighed  og  omsorg  for  os  er,  desto  større  betydning  har 
de  ofte  udtalte  ord:  »Tænk,  hvordan  det  kunne  have 
været.«  Dette  udtryk  for  fortrydelse  er  især  gribende,  når 
vi  ikke  tager  muligheden  for  at  ændre  vores  liv  og 
omvende  os  alvorligt,  efter  at  vi  har  udvist  dårlig  dømme- 
kraft og  truffet  ukloge  beslutninger,  hvis  konsekvenser 

kan  være  tragiske.  På  den  anden  side  opnås  varig  lykke 
ved,  at  vi  indgår  og  holder  vores  personlige  forpligtelse  til 
at  efterleve  de  evangeliske  principper,  som  vi  er  blevet 
givet. 

Jeg  hørte  engang  søster  Barbara  Christensen,  der  er 
gift  med  ældste  Joe  J.  Christensen  fra  De  Halvfjerds' 
Præsidium,  fortælle  en  gruppe  missionærer  ved  en 
konference  i  Buenos  Aires  i  Argentina:  »Snart  vil  det 
eneste,  som  I  kan  tage  med  jer  hjem,  være  minderne, 
hvad  enten  de  er  gode  eller  dårlige.  I  kan  træffe  de  beslut- 
ninger, sovn  skaber  disse  minder«  (fremhævelse  tilføjet). 
Denne  sandhed  gælder  hele  vores  liv,  lige  så  vel  som  det 
gælder  for  en  fuldtidsmission. 

Herren  talte  om  de  evige  konsekvenser  af  vores 
beslutninger  og  faren  ved  at  udskyde  omvendelsen,  da 
han  talte  om  dem,  der  ikke  arver  et  herlighedsrige:  »Og 
de  øvrige  skal  også  blive  levendegjort.  Dog  skal  de  vende 
tilbage  til  deres  eget  sted  for  at  nyde  det,  som  de  var  villige 
til  at  modtage,  fordi  de  ikke  ville  nyde  det,  som  de  kunne  have 
fået«  (LStP  88:32;  fremhævelse  tilføjet).  Det  at  betale 
prisen  for  at  kunne  nyde  det,  som  Faderen  ønsker,  at  vi 
skal  modtage,  begynder  med  udholdenhed  i  personlige 
bønner  og  familiebønner,  omsorg  over  for  børn  og  ægte- 
fæller, studium  af  skrifterne,  fuld  tiendebetaling  og 
gavmilde  offerydelser,  tjeneste,  varetagelse  af  opgaver  og 
kaldelser  og  værdig  deltagelse  i  nadveren  hver  søndag. 

Vi  er  børn  af  en  kærlig  himmelsk  Fader,  der  ønsker,  at 
vi  skal  vende  tilbage  til  ham.  Må  vi  hver  især  være  villige 
til  at  nyde  det,  som  han  ønsker,  at  vi  skal  modtage, 
nemlig  den  form  for  liv,  som  han  selv  lever.  Må  vi  til  det 
øjemed  forstå  den  fulde  sandhed  og  betydning  af  de  ord, 
som  vi  ofte  synger:  »han  elsked'  os,  vor  Fader  stor,  så  at 
hans  Søn  blev  sendt  til  jord«  (Salmer  og  sange,  nr.  111). 
Det  er  muligvis  det  mest  hellige  og  betydningsfulde 
budskab  i  denne  verdens  historie.  D 

DE  HALVFJERDS 


Jeg  kan  sige  som  Nephi,  at  jeg  er 
»født  af  retskafne  forældre« 
(1  Nephi  1:1).  Under  den  anden 
verdenskrig  blev  min  far  taget  af 
tyskerne,  da  de  invaderede  Belgien. 
Han  undslap  og  gik  ind  i 
modstandsbevægelsen.  Jeg  kan 
huske,  at  jeg  som  barn  kun  så  min 
far  en  eller  to  gange.  Han  kom  kun 
på  meget  korte  besøg,  og  så  gik  han 
igen  under  jorden,  hvor  han  var 
radiotelegrafist  for  modstandsbe- 
vægelsen. 

Selv  da  krigen  var  forbi,  kom  han 
ikke  straks  hjem,  men  tog  til 
Tyskland  med  den  belgiske  hær.  Så 
blev  han  udstationeret  i  en  anden 
belgisk  by.  Heldigvis  var  min  mor  et 
meget  stærkt  og  trofast  menneske. 
Når  far  var  væk,  var  hun  familiens 
overhoved  og  styrke. 

Vi  var  ikke  sidste  dages  hellige, 
men  jeg  har  altid  troet  på  vor  Herre 
Jesus  Kristus.  Jeg  har  aldrig  tvivlet 
på  ham.  Jeg  ved  ikke,  hvor  min 
tro  kom  fra.  Jeg  voksede  op  i 
en  typisk  europæisk 
familie.  Vi  gik  ikke  i 
kirke,  og  vi  bad  aldrig 
derhjemme.  Men  som 
barn  havde  jeg  en 
vished.  Jeg  havde  tro. 
Det  var  en  åndelig 
gave,  som  jeg  ikke 
kunne  fornægte. 
Som  teenager 
boede  jeg  sammen 
med  min  familie  på  et 
højdedrag  i  Namur  i 


LILLE 


Belgien.  Vi  så  ofte  missionærerne 
skubbe  deres  cykler  langsomt  op  ad 
bakken  eller  drøne  hurtig  nedad.  En 
dag  besøgte  de  vores  hjem.  Da  vi 
vidste,  at  de  var  amerikanere,  var  vi 
nysgerrige  og  bød  dem  indenfor.  Det 
var  i  1951,  og  jeg  var  omkring  16  år 
gammel. 

Da  missionærerne  begyndte  at 
tale  om  religion,  var  vi  fire  børn 
ikke  synderlig  interesseret,  men  min 
mor  lyttede  og  blev  ved  med  at  invi- 
tere dem  tilbage.  Mens  de  under- 
viste hende,  fik  hun  et  vidnesbyrd 
om  Kirken.  Så  opstod  spørgsmålet 
om  dåb.  Min  mors  forældre  ville 
ikke  have,  at  hun  blev  medlem  af 
Kirken,  og  far  var  med  hæren  i 
Tyskland.  Han  var  kun  hjemme  på 
et  to-tre  dages  besøg  en  gang  om 
måneden.  Men  mor  fik  hans  tilla- 
delse og  blev  døbt.  Men  han  insiste- 
rede på,  at  vi  børn  skulle  vente, 
indtil  vi  var  gamle  nok  til  selv  at 
træffe  beslutningen. 

I  mellemtiden  gik  vi  i  kirke  med 
mor.  Jeg  kom  der  mest,  fordi  jeg 
ville  forbedre  mit  engelsk.  Jeg  deltog 
i  ungdomsaktiviteterne.  Det  var 
godt  for  mig,  for  jeg  lærte  at  synge, 
danse  og  spille  skuespil.  Jeg  lærte 
ikke  blot  Kirken,  men  også  missio- 
nærerne at  kende.  Jeg  var  næsten 
jævnaldrende  med  dem,  og  vi  blev 
gode  venner.  De  besøgte  os  mindst 
to-tre  gange  om  ugen. 

Da  jeg  fyldte  21,  gik  jeg  på  skole  i 
Liége,  en  by,  der  lå  små  65  kilometer 
fra  vores  hjem.  Missionærerne 

udfordrede  mig  til  at  blive  døbt,  og 
jeg  måtte  træffe  et  valg.  Det  var  et 
spørgsmål  om  vidnesbyrd.  Jeg  havde 
mange  spørgsmål  angående 
Mormons  Bog.  Jeg  var  95  procent 
omvendt,  men  jeg  måtte  have  en 
åndelig  bekræftelse.  Missionærerne 
hjalp  mig  med  at  få  den  ved  at  lære 
mig  at  bede.  Og  de  bad  sammen 
med  mig  og  hjalp  mig  til  at  forstå  de 
svar,  som  jeg  fik.  Kort  efter  blev  jeg 
døbt.  Siden  den  dag  i  den  lille  gren 
er  jeg  fortsat  med  at  udvikle  mig  i 
evangeliet. 

Min  tro  hjalp  mig,  da  jeg 
blev  udsat  for  gruppepres. 
Jeg  var  det  eneste  medlem  af 
Kirken  på  skolen  og  senere 
også  i  det  belgiske  flyve- 
våben. For  at  modstå 
fristelser  var  jeg  nødt  til  at 
have  noget  at  støtte  mig  til. 
Jeg  kunne  ikke  bare  læse  et 
blad  eller  en  bog.  Jeg  havde 
brug  for  den  indre  styrke,  der 
udspringer  af  et  vidnesbyrd  om  Jesus 
Kristus.  Når  man  har  tro  og  stoler  på 
den,  bliver  man  styrket  yderligere. 
Tro  bliver  den  afgørende  faktor  i  ens 
beslutninger  og  udvikling. 

Min  far  blev  aldrig  medlem  af 
Kirken,  men  han  støttede  den,  fordi 
han  kunne  se  de  velsignelser,  som 
hans  hustru  og  fire  børn  nød.  (Min 
søster  og  mine  to  brødre  blev  også 
døbt) .  Før  sin  død  bad  han  mig  om 
at  give  sig  en  præstedømmevelsig- 
nelse, og  det  gjorde  jeg.  Jeg  havde 
en  dejlig  samtale,  og  for  første  gang 


i  sit  liv  betroede  han  mig,  at  han 
havde  tro.  Det  var  et  stort  skridt 
for  ham. 

Med  alderen  har  jeg  fået  fysiske 
skavanker.  Sidste  år  fik  jeg  pludselig 
alvorlige  problemer  med  ryggen.  Jeg 
kunne  ikke  bevæge  mig  eller 
fungere  ordentligt.  Takket  være  en 
præstedømmevelsignelse  og  min  tro 
har  jeg  fået  det  bedre. 

Jeg  tror,  at  tro  er  vores  »lektier« 
som  sidste  dages  hellige.  Når  man 
går  i  skole,  får  man  nogle  skolebøger 


Yderst  til  venstre: 
Som  dreng.  Til 
venstre:  I  flyve- 
våbnet. Herunder: 
Familien  Didier. 


og  medmindre  man  laver  lektier 
hver  aften,  lærer  man  ikke  noget. 
Skrifterne  er  vores  evangeliske 
»skolebøger«,  men  vi  skal  lave 
vores  lektier.  Vi  må  udøve  vores 
tro.  Tro  uden  gerninger  er  død 
(sejak2:17). 

Mit  budskab  til  jer  børn  er,  at  I 
skal  lytte  til  jeres  forældre  og  følge 
deres  belæringer.  Jeg  har  fået  et 
godt  fundament  for  mit  liv  fra  min 
mors  og  fars  lærdomme,  som  var 
gode  eksempler.  De  var  ikke  fuld- 
komne, og  jeres  forældre  er  nok 
heller  ikke  fuldkomne.  Men  hvis  I 
kan  skelne  deres  problemer  fra  de 
sande  principper,  som  de  belærer 
jer  om,  og  følger  dem  i  tro,  så  vil  I 
blive  velsignet.  Hvis  I  vil  gå  til 

jeres  forældre  og  Herren, 
så  vil  det  være  en  stor 
hjælp  for  jer.  D 


^ 

FIKTION 

Carmen  de  Hernandez    •    illustreret  af  taiamorley 

or!  Mor!«  råbte  Jan,  mens  han  løb  indenfor. 
»Hvad  er  der  sket?«  spurgte  mor  forbavset. 

»Hun  havde  ret!  Hun  havde  ret!«  råbte  Jan. 

»Havde  hun  ret?  Hvem  havde  ret?  Hvad  taler  du 
om,  Jan?« 

»Kom  og  sæt  dig,  så  jeg  kan  fortælle  dig,  hvad  der 
skete  i  skolen,  mor,«  svarede  Jan. 

Mor  satte  sig  ned  og  lyttede  til  Jan. 

»I  historietimen  læste  vi  om  forskellige  kulturer. 
Nogle  af  kulturerne  tilbeder  andre  guder  og  har  en 
anden  tro.  Nogle  af  børnene  begyndte  at  lave  sjov,  og 
alle  pjattede.  Og  så  begyndte  klassen  at  diskutere 
forskellige  religioner.  De  forsvarede  deres  egen  tro  og 
rakkede  ned  på  andres.  Der  var  en  larm  i  klassen,  og 
alle  talte  i  munden  på  hinanden. 

Så  rejste  læreren  sig  og  sagde,  at  vi  kunne  skiftes  til 
at  sige  noget.  Hun  sagde,  at  vi  hver  især  kunne  fortælle 
klassen  lidt  om,  hvad  vi  troede  på.  Men  da  de  andre 
hørte  det,  blev  de  bange  og  satte  sig  ned.  Vores  lærer 
stod  og  ventede  på,  at  nogen  skulle  sige  noget. 

Ved  du  hvad,  mor?  Ingen  ville  op  og  sige  noget.  Men 
nogle  af  børnene  hviskede  til  hinanden.  De  sagde:  >I 
vores  kirke  drikker  vi  ikke  spiritus. <  Og  andre  svarede: 
>Det  gør  vi  heller  ikke.<  Eller  også  sagde  de:  >Vi  går  i 
kirke  hver  søndag.<  Og  andre  svarede:  >Det  gør  vi  også.< 
Men  det  var  det  hele. 

Jeg  lyttede  til,  hvad  de  andre  sagde.  Så  kom  jeg  i 
tanker  om,  hvad  søster  Pedersen  har  sagt  i  Primary.  Hun 
siger  altid,  at  hvis  vi  lærer  Trosartiklerne  udenad  og 
ved,  hvad  de  betyder,  så  er  det  lettere  at  fortælle  andre 
om  vores  tro. 

Så  jeg  rakte  hånden  i  vejret  og  stillede  mig  op  foran 
hele  klassen,  selv  om  jeg  var  bange.« 

»Det  krævede  mod,  Jan,«  sagde  mor.  »Hvad  sagde 
du  så?« 

»Jeg  forestillede  mig  bare,  at  jeg  var  i  Primary,  og  så 
sagde  jeg:  >»Vi  tror  på  Gud  den  evige  Fader,  og  på  hans 
Søn  Jesus  Kristus  og  på  Helligånden«  (1.  Trosartikel). 
Det  betyder,  at  de  er  tre  forskellige  personer.  <  Så  forkla- 
rede jeg,  at  både  Gud  Faderen  og  Jesus  Kristus  har  en 
krop.  Jeg  sagde:  >De  har  øjne  og  næse  og  arme  og  ben.< 

Nogle  af  børnene  begyndte  at  grine.  Men  jeg 
huskede,  hvad  søster  Pedersen  havde  lært  os,  og  så 
sagde  jeg:  >Bibelen  fortæller  os,  at  Gud  skabte  menne- 
sket i  sit  eget  billede  og  lighed.  Vi  har  et  legeme  af  kød 


h  <^  V  é 


ir 

og  knogler,  fordi  han  har<  (se  1  Mos  1:27).  Og  ved  du 
|i,vad,  mor?  De  blev  helt  stille.  Jeg  fortsatte  med  at 
opremse  trosartiklerne.  Alle  hørte  efter.  Jeg  følte  mig 
stærk  inden  i. 

Lidt  efter  sagde  jeg:  >Vi  går  alle  sammen  på  samme 
skole.  Vi  burde  være  venner  og  ikke  skændes  om  religion 


^,^ 


eller  kritisere  og  drille  andre.  Vi  bør  elske  hinanden, 
uanset  hvad  vi  tror  på.<  Så  citerede  jeg  den  elvte  trosar- 
tikel: >Vi  kræver  ret  til  at  dyrke  den  almægtige  Gud  i 
overensstemmelse  med  vor  egen  samvittigheds  bud  og 
indrømmer  alle  mennesker  den  samme  ret,  lad  dem 
tilbede  hvorledes,  hvor  eller  hvad  de  vil.< 

Så  klappede  de  alle  sammen  og  råbte:  >Sådan,  Jan! 
Gå  til  den!<  Min  lærer  spurgte  mig,  hvor  jeg  havde  lært 
alt  det  om  min  tro. 

»I  min  primaryklasse  i  kirken,«  svarede  jeg. 

»Så  gik  hun  videre  med  historietimen.  Men  nu  ved 
alle  i  min  klasse,  hvad  sidste  dages  hellige  tror  på.  Det 
var  derfor,  jeg  sagde,  at  søster  Pedersen  havde  ret.  Det 
hjælper  at  kende  Trosartiklerne.« 

»Jeg  er  stolt  af  dig,  Jan,«  sagde  mor.  Hun  smilede  til 
Jan  og  gav  ham  et  knus.  D 


FÆLLESTID 


Lad  dit  lys  skinne 


Sydney  S.  Reynolds 


»Således  skal  jeres  lys  skinne  for  menneskene,  så  de 
ser  jeres  gode  gerninger  og  priser  jeres  fader,  som  er 
i  himlene«  (Matt  5:16). 

Hvis  du  nogensinde  har  været  mørkeræd,  så 
ved  du,  hvor  glad  man  kan  blive  for  en 
lysstråle.  Selv  et  lille  lys  kan  betyde  meget. 

Jesus  Kristus  belærte  sine  tilhængere  om,  at  de  skulle 
være  »verdens  lys«.  Han  sagde,  at  når  man  tænder  et 
lys,  skal  man  sætte  det  i  en  stage,  så  det  oplyser  hele 
huset.  Han  sagde:  »Således  skal  jeres  lys  skinne  for 
menneskene,  så  de  ser  jeres  gode  gerninger  og  priser 
jeres  fader,  som  er  i  himlene«  (se  Matt  5:14-16). 

En  måde  at  lade  sit  lys  skinne  på,  er  ved  at  være  et 
godt  eksempel  for  andre.  Når  andre  ser  dit  gode 
eksempel,  kan  de  vide,  at  du  elsker  din  himmelske 
Fader,  og  så  får  de  også  lyst  til  at  ære  ham. 

Vi  kan  lade  vores  lys  skinne  ved  at  holde  budene. 
Når  vi  er  ærlige,  når  vi  holder  sabbatten  hellig,  når  vi  er 
venlige,  så  lader  vi  vores  lys  skinne.  Hvert  et  lille  lys 
betyder  noget! 

Der  er  også  en  anden  måde,  hvorpå  vi  kan  lade 
vores  lys  skinne.  Ældste  Henry  B.  Eyring  fortalte,  at 
der  var  en  af  hans  venner,  som  han  aldrig  havde  fortalt 
om  evangeliet.  En  dag  hørte  han,  at  hans  ven  var  død. 
Ældste  Eyring  spekulerer  af  og  til  på,  om  han  vil  møde 
sin  ven  i  himlen,  og  om  denne  så  vil  sige:  »Du  vidste 
det.  Hvorfor  fortalte  du  mig  det  ikke?«  Nu  deler 
ældste  Eyring  sit  vidnesbyrd  med  folk  over  hele 
verden.  (Se  »En  advarselsrøst«,  Liahona,  januar  1999, 
s.  37-40).  Når  vi  deler  evangeliet  med  andre,  lader  vi 
vores  lys  skinne. 

Vi  kan  være  gode  eksempler.  Vi  kan  dele  vores 
vidnesbyrd  med  andre.  Vi  kan  være  missionærer  ved  at 
invitere  vores  venner  med  i  Primary.  Vores  tro  på  Jesus 
Kristus  vokser,  når  vi  lader  vores  lys  skinne. 

instruktioner 

Du  laver  det  kombinerede  puslespil  og  familieaftens- 
spil  ved  at  lime  side  7  på  tykt  papir.  Fold  det  langs  den 
fuldt  optrukne  linje  og  lim  siderne  sammen.  Klip 
puslespillets  brikker  ud  og  læg  dem  i  en  beholder.  Lad  et 
familiemedlem  vælge  en  brik  og  mime  den  handling, 
som  står  på  brikkens  billede.  Når  nogen  gætter,  hvad 
det  er,  så  læg  brikken  med  stearinlyssiden  opad.  Fortsæt, 
indtil  puslespillet  er  samlet. 

Forslag  til  fællestid 

Hæng  et  verdenskort  op.  Lad  nogle  af  hømene  vise  lande,  hvor  de  en 
dag  kunne  komme  til  at  tjene  som  missionærer  Spørg,  hvad  de  kan  gøre 
for  at  forberede  sig  uanset  hvilken  mission  man  kommer  til  at  tjene  i. 
(Mulige  svar:  Lære  at  lave  mad,  arbejde  hårdt,  være  venlig,  lære  at  sy, 
lære  at  vaske  tøj,  lære  at  dirigere,  lære  at  lede  møder,  læse  i  Mormons 
Bog  bære  vidnesbyrd) .  Lad  hver  klasse  vælge  noget,  som  de  synes,  er 
vigtigt,  og  lad  dem  fremføre  det  som  pantomime  eller  rollespil.  Lad  den 
sidste  klasse  vise  alt  det,  vi  bør  gøre  hver  dag  for  at  være  gode  eksempler. 
Slut  af  med  at  fortælle  om  dine  følelser  for  den  missionering,  som  vi  nu 
udfører  ved  vores  eksempel  og  senere  som  kaldede  missionærer. 

2.  Da  Jesus  kaldte  sine  apostle,  sagde  han,  at  de  skulle  være 
»menneskefiskere«  (Matt  4:19).  Læg  et  stykke  blåt  papir,  der  er 
klippet  ud,  så  det  ligner  en  dam,  på  bordet.  Læg  papirfisk  i  alle  mulige 
størrelser,  former  og  farver  i  dammen.  Skriv  i  forvejen  en  henvisning  til 
en  historie  om  fisk  eller  fiskere  fra  skriften  på  hver  fisk  og  giv  lærerne 
til  opgave  at  fortælle  en  historie  hver.  (Mulige  historier:  Jonas  og  den 
store  fisk  -Jon  1-2;  bespisningen  af  de  5000  -  Mark  6:33-44;  skat- 
tens mønt  -  Matt  1 7:24-27;  kaldelsen  af  apostlene  -  Matt  4:18-22; 
»Jeg  tager  ud  at  fiske«  -  Joh  2 1 :3-6;  et  stykke  stegt  fisk  -  Luk 
24:36-43).  Når  et  barn  har  valgt  en  fisk,  så  lad  den  lærer,  som  har 
den  pågældende  historie,  fortælle  den.  Spørg  barnet,  hvad  den  historie 
fortæller  os  om  evangeliet.  Påpeg,  at  fiskene  har  forskellige  farver  og 
størrelser  og  forklar,  at  evangeliet  er  for  »hver  slægt,  stamme,  tungemål 
og  folk«  (I  Nephi  19:17).  Bær  vidnesbyrd  om,  at  vi  oplever  glæde, 
når  vi  er  »menneskefiskere«  og  deler  evangeliet  med  andre.  D 

A  H  o  N  A 


Hold  sabbatten  hellig 


Bær  mit  vidnesbyrd 


I  n  li 


•  • 


Invitér  venner 
med  til  Primary 


Vær  venlig  mod  andre 


Vær  ærlig 


Lad  mit  lys  skinne  ved 


(Tegn  et  billede  af  en  anden     ^ 
måde,  hvorpå  du  kan  dele 
evangeliet  med  andre). 


NYE  VENNER 


MasjaZemskova 


fra  Pusjkin  i  Rusland 


Marvin  K.  Gardner 

Hun  bor  i  nærheden  af  et 
smukt  palads,  hvor  en 
russisk  zarina  boede  for 
længe  siden.  Den  by,  som  hun  bor  i, 
er  opkaldt  efter  en  berømt  russisk 
digter.  Der  er  smukke  bygninger, 
statuer,  parker  og  museer  tæt  på 
hendes  hjem. 

Er  det  muligt  for  en  pige,  der  bor 
i  sådanne  omgivelser,  at  påvirke 
andres  liv?  Ja,  på  små,  enkle  måder. 

OttC'årige  Masja  (Maria) 
Zemskova  bor  i  byen  Pusjkin,  der 
ligger  i  nærheden  af  Skt.  Petersborg. 
Hun  bor  sammen  med  sin  mor,  sin 
storebror  og  bedstemor  i  en  lille 
lejlighed  øverst  i  en  boligblok.  Når 
Masja  smiler,  lyser  hendes  blå  øjne 
op,  og  smilehullerne  i  hendes  kinder 
bliver  dybere.  Hun  er  en  sød,  usel- 
visk pige,  der  ved,  hvordan  man  er 
en  god  ven,  og  hun  spiller  en  vigtig 
rolle  i  sine  nærmestes  liv. 

»Tæl  de  gaver,  som  du  nyder  her« 

Masja  og  hendes  familie  er 
medlemmer  af  Pusjkin  Gren,  som 
mødes  hver  søndag  i  lejede  lokaler 
på  et  bibliotek.  Ældste  Adam 
Blodgett,  der  er  fuldtidsmissionær, 
virker  som  grenspræsident,  og  han 
siger:  »Selv  om  der  kun  er  tre  børn  i 

hele  Primary,  går  Masja  aldrig  glip  af  et  møde.«  Hvis  du 
kom  på  besøg  i  vores  gren,  ville  Masja  sikkert  være  den 
første,  der  kom  hen  og  hilste  på  dig.  Hun  ville  få  dig  til 
at  føle  dig  hjemme. 

Masja  elsker  at  være  sammen  med  andre  medlemmer 
af  Kirken  til  fester,  skovture  og  aktiviteter.  Hun  elsker 
især  at  lege  i  parken  på  varme  sommerdage  eller  kælke  i 
sneen  på  kolde  vintereftermiddage. 

Fordi  grenen  er  så  lille,  har  Masja  mulighed  for  at 
bære  sit  vidnesbyrd  ved  næsten  hver  eneste  faste-  og 
vidnesbyrdmøde.  Og  i  to  år,  siden  hun  var  seks  år,  har 
hun  spillet  klaver  eller  dirigeret  sangen  ved  næsten  hvert 
eneste  kirkemøde.  (Hun  og  hendes  13'årige  kusine  Katja 
skiftes  til  det).  Til  at  begynde  med  kunne  Masja  kun 
spille  melodien.  Men  nu  spiller  hun  med  begge  hænder. 
Hendes  yndlingssalmer  er  »Gud  være  med  dig  til  vi  ses 
igen«,  »Stille  nat«  og  »Tæl  de  gaver,  som  du  nyder  her«. 

En  af  de  velsignelser,  som  Masja  er  mest  taknemlig 
for,  er  Helligåndens  gave.  »Da  jeg  blev  døbt,«  siger  hun, 
»var  vandet  meget  koldt,  og  jeg  havde  svært  ved  at 
trække  vejret.  Men  jeg  følte  mig  varm,  da  jeg  modtog 
Helligånden.  Jeg  fik  en  dejlig  følelse.« 

En  venlig  lærer 

Masja  og  hendes  familie  er  en  stor  hjælp  for  missio- 
nærerne. De  indbyder  venner  til  at  lytte  til  missio- 
nærerne. De  inviterer  missionærerne  til  middag.  Og  for 
de  missionærer,  der  har  brug  for  hjælp  til  at  lære 
russisk,  er  Masja  en  venlig  lærer. 


Til  venstre:  Masja  nyder  en  familieudflugt  til  Katarina 
Den  Stores  sommerpalads.  Øverst:  Sammen  med  sin 
bror  Vadim,  bedstemor  og  mor.  f  midten:  Hun  vinicer 
fra  altanen  i  deres  lejlighed  i  Pusjlcin.  Nederst:  Masja 
øver  sig  på  klaveret  derhjemme,  så  hun  er  parat  til  at 
spille  salmer  i  kirken. 

»Hun  taler  altid  med  de  ny  missionærer  og  hjælper 
dem  med  at  lære  sproget,«  siger  ældste  Samuel  Drown. 
»De  behøver  ikke  at  være  bange  for  at  begå  fejl,  når  de 
taler  med  hende,  for  hun  får  dem  til  at  føle  sig  godt 
tilpas.«  Hun  lærer  dem  lege,  som  russiske  børn  bruger, 
når  de  skal  lære  ord  og  tal.  Hun  gav  en  af  missio- 
nærerne et  kælenavn,  der  indeholdt  en  vokal,  som 
ældsten  havde  svært  ved  at  udtale.  Han  kunne  godt 
lide  den  sjove  undervisningsmetode  -  og  lærte  at  sige 
lyden  korrekt. 

Omsorg  for  andre 

Masja  er  missionær  over  for  sine  venner.  Hun  har 
fortalt  mange  af  dem  om  Kirken,  og  hun  tager  forbi  og 
henter  sin  ven  Dasja,  der  ikke  er  medlem,  på  vej  til 
kirke  hver  søndag,  fordi  Dasja  ikke  har  andre  at  følges 
med. 

Da  en  af  hendes  venner  havde  brug  for  hjælp  til  at 
løse  et  problem,  lærte  Masja  hende,  hvordan  man 
beder.  »Hun  havde  aldrig  bedt  før,«  siger  Masja,  »så 
de  første  par  gange  hjalp  jeg  hende  med  at  bede.  Men 
efter  et  par  gange  behøvede  jeg  ikke  at  hjælpe  hende 
mere.« 

Masja  er  særlig  glad  for  små  børn  -  og  hun  kan  ikke 
tolerere  bøller.  Engang  var  der  en  stor  dreng,  som 
truede  en  gruppe  små  børn  og  råbte,  at  han  ville  banke 
dem  med  en  gren,  som  han  havde  i  hånden.  Da  Masja 
så,  hvad  der  skete,  gik  hun  hen  til  ham  og  sagde,  at  han 
skulle  lade  børnene  være.  »Da  jeg  vendte  mig  og 
begyndte  at  gå  væk  sammen  med  børnene,«  fortæller 


Øverst:  Masja,  Vadim  og  ældste  Blodgett  leger  en  af 
de  ordlege,  som  Masja  bruger  til  at  lære  missio- 
nærerne russiske  ord  og  tal.  f  midten:  Fordi  Masja  er 
så  sjov  og  venlig,  har  hun  mange  venner.  Nederst: 
En  af  Masjas  bedste  venner  er  hendes  bror  Vddim. 

hun,  »slog  han  mig  på  benet  med  kæppen.«  Det  gjorde 
ondt  på  hendes  bare  ben,  men  Masja  for  ikke  løs  på 
ham.  Hun  var  mere  optaget  af  at  få  de  små  børn  væk 
fra  ham. 

Masja  håber  selv  at  få  børn,  når  hun  bliver  stor.  Og 
hun  vil  være  lærerinde  for  små  børn  og  tage  sig  af  hjem- 
løse, forældreløse  børn.  »Når  der  er  nogen,  som  er  ked 
af  det  eller  græder,«  siger  hendes  mor,  »så  prøver  Masja 
at  hjælpe  dem.  Hun  forstår  at  trøste  andre,  når  de  har 
det  skidt.« 

Hendes  bror,  hendes  ven 

En  af  Masjas  bedste  venner  er  hendes  15-årige  store- 
bror Vadim,  der  er  lærer  i  Det  Aronske  Præstedømme. 
For  nogle  år  siden,  før  deres  forældre  blev  skilt,  var 
livet  uforudsigeligt  og  svært.  Måske  netop  derfor  står 
Masja  og  Vadim  hinanden  meget  nær.  De  spøger  og 
leger  med  hinanden,  og  det  ses  tydeligt,  at  de  holder  af 
at  være  sammen.  Når  Vadim  roser  Masjas  klaverspil, 
siger  hun:  »Jeg  skal  nok  lære  dig  at  spille  en  dag.«  Og 
hun  mener  det. 

»Du  trøster  og  beskytter  mig« 

Masjas  mor,  Ludmila,  arbejder  sent  fra  mandag  til 
lørdag  i  en  butik  inde  i  byen.  Hun  har  for  nylig  fået 
dette  nye  arbejde,  så  hun  ikke  behøver  at  arbejde  om 
søndagen.  Lige  siden  sin  dåb  for  tre  år  siden,  har  hun 
virket  som  hjælpeforeningspræsidentinde.  Masja  har 
lært  meget  om  at  tjene  fra  hende. 

»Når  vi  finder  ud  af,  at  nogen  har  brug  for  hjælp,« 
siger  søster  Zemskova,  »så  gør  alle  søstrene  i  grenen  alt, 
hvad  de  kan  for  at  hjælpe.«  En  ung  mor,  hvis  mand  er 
nødt  til  at  arbejde  om  søndagen,  havde  svært  ved  at  få 
sine  to  små  piger  med  i  kirke  alene.  Ofte  hjælper  Masja 
og  hendes  mor  denne  unge  mor  søndag  morgen  med  at 
gøre  børnene  klar  og  tage  dem  med  i  kirke.  Masja  leger 
nogle  gange  med  de  små,  så  deres  mor  kan  hvile  sig  lidt. 


Masja  elsker  at  skrive  digte.  Nogle  af  hendes  digte 
handler  om  naturens  skønhed.  Andre  handler  om 
hendes  kærlighed  til  hendes  mor  og  bedstemor.  I  et 
digt  udtrykte  Masja  for  nyligt  sin  taknemlig  for,  at  når 
hun  ikke  kan  sove  om  natten,  »så  vågner  jeg  og  går 
hen  til  dig,  mor.  Og  du  trøster  og  beskytter  mig,  min 
elskede  mor.« 

»Sendt  fra  vor  himmelske  Fader« 

Zoja  Maximova,  Masjas  bedstemor,  bor  sammen  med 
familien  og  passer  børnene,  når  deres  mor  er  på 
arbejde.  Søster  Maximova  har  arbejdet  som  kok  -  og 
hun  laver  stadig  dejlig  mad.  Hun  og  Ludmila  har  lært 
Masja  og  Vadim  at  vaske  op,  rede  senge,  feje  lejlig- 
heden og  hjælpe  med  andre  pligter  i  hjemmet.  »Jeg 
ved,  at  Masja  er  sendt  fra  vor  himmelske  Fader  til 
denne  familie,«  siger  søster  Maximova,  »fordi  hun  er  så 
hjælpsom  og  venlig.« 

»Han  hjælper  mig« 

Lige  nu  er  familiens  mål  at  komme  i  templet 
sammen.  Masjas  mor  har  allerede  foretaget  den  lange 
rejse  til  templet  i  Stockholm  sammen  med  en  gruppe 
medlemmer  af  Kirken.  Vadim  og  Masja  vil  gerne 
kunne  udføre  dåb  for  de  døde,  og  begge  vil  giftes  i 
templet  en  dag. 

Som  forberedelse  læser  de  i  Mormons  Bog  hver 
aften.  Og  de  beder  familiebøn.  Masjas  klaverspil  -  især 
salmer  -  øger  harmonien  i  deres  hjem.  De  elsker  at  lege 
sammen  og  spise  popcorn  eller  desserter,  som  deres  mor 
eller  bedstemor  laver. 

Masja  ved,  at  hendes  himmelske  Fader  elsker  hende. 
»Han  hjælper  mig  og  velsigner  mig,«  siger  hun.  »Han 
har  givet  mig  en  vidunderlig  bedstemor,  mor  og  store- 
bror. Og  jeg  kan  føle  Helligånden.  Helligånden  hjælper 
mig  med  at  tro  på  Gud  og  holde  budene.  Han  hjælper 
mig  med  mine  lektier.  Han  styrker  mig.«  D 

Pose  med  historier  fra 
Det  Nye  Testamente 

Hvis  du  vil  prøve  denne 
leg  med  historier,  skal 
du  tage  disse  to  sider  ud  af 
tidsskriftet.  Lim  billedkor- 
tene på  tykt  karton,  klip  dem 
ud  og  læg  dem  i  en  lille,  solid 
pose.  Lad  den  første  deltager 
vælge  et  kort  fra  posen  og 
fortælle,  hvilken  historie  fra 
Det  Nye  Testamente  som  kortet  minder  ham  eller 
hende  om.  Der  findes  ikke  nogen  forkerte  svar,  men 
deltageren  skal  bare  forklare,  hvorfor  kortet  minder 
ham  eller  hende  om  den  pågældende  historie.  For 

Corliss  Clayton  •  illustreret  af  dick  brown 


eksempel  kunne  pengekortet 
minde  dig  om  historien  om 
enkens  mønt,  lignelsen  om 
talenterne,  vekselererne  i 
templet  eller  noget  helt 
andet.  Hvis  en  deltager  ikke 
kan  komme  i  tanker  om 
nogen  historie,  må  de  andre 
hjælpe.  Bliv  ved,  indtil  der  er 
blevet  fortalt  mindst  en  historie  om  hvert  kort.  Du  kan 
udvide  legen  ved  også  at  bruge  historier  fra  Det  Gamle 
Testamente  (se  Bømestjernen,  oktober  1998,  s.  13)  og  så 
prøve  igen  med  historier  fra  hele  Bibelen. 

JEG  PRØVER  AT  VÆRE  SOM  JESUS 


Matteo  Duca    ^ 


Ashley  Cailister 


Germån  Andrés  Tovar  Contreras 

HOLD  DIG  NÆR  TIL  HERREN 

Matteo  Duca 

Jeg  holder  mig  tæt  til  Herren,  når 
jeg  adlyder  de  bud,  som  Jesus  har 
givet  os.  Sidste  jul  blev  jeg  tilbudt  et 
stykke  slik,  men  jeg  opdagede,  at 
der  var  spiritus  i  det.  Vi 


har  lært  at  adlyde  visdomsordet,  så 
jeg  spiste  ikke  det  stykke  slik.  Jeg 
kan  også  være  som  Jesus,  når  jeg 
finder  mig  i,  at  mine  venner  laver 
sjov  med  mig  og  driller  mig,  fordi  jeg 
holder  de  bud,  jeg  lærer  om  i 
Kirken.  En  anden  måde  at  følge 
Jesus  på,  er  ved  at  holde 

sabbatten  hellig  og  lade  være 
med  at  gå  til  sportsarrange- 
menter.  D 
Matteo  Duca,  1 1  år, 
Udine  Gren 
Trieste  Distrikt  i  Italien 


E 


JEG  ÆRER 
FORÆLDRE 

Germån  Andrés  Tovar  Contreras 

Når  jeg  adlyder  budet  om  at  ære 
min  far  og  min  mor,  kan  jeg 
være  som  Jesus.  Han  adlød  sin 
himmelske  Fader  og  sine  jordiske 
forældre,  Josef  og  Maria.  Jeg  føler 
også,  at  når  jeg  ærer  min  mor  og  far, 
så  ærer  og  adlyder  jeg  min 
himmelske  Fader.  Jeg  ved,  at  hvis 
jeg  adlyder  mine  forældre,  er  det 
lettere  for  mig  at  forstå  og  adlyde  de 
bud,  som  vor  himmelske  Fader  giver 
os.  Jeg  ved,  at  Jesus  Kristus  er  vores 
leder  og  forbillede.  Jeg  vil  være  som 
ham.  n 

Germån  Andrés  Tovar  Contreras,  9  år, 
Ciudad  jardin  ward, 
Ciudad  ]ardin  Stav  i  Bogota  i  Colombia 

MEDLEMSMISSIONÆR  PA  NI  AR 


Ashley  Callister 

En  aften  besøgte  min  skolein- 
spektør os  for  at  deltage  i  et 
møde.  Efter  mødet  spurgte  jeg 
hende,  om  hun  havde  en  Mormons 
Bog.  Hun  sagde,  at  det  havde  hun 
ikke,  men  hun  ville  gerne  have  en. 

Tre  uger  senere  var  jeg  til  en 
missionærfireside.  Missionærerne 
gav  mig  et  eksemplar  af  Mormons 
Bog,  som  jeg  skulle  give  til  en  ven, 
der  ikke  var  medlem  af  Kirken.  Jeg 
vidste  ikke,  hvem  jeg  skulle  give 
den  til.  Men  så  hviskede 
Helligånden  min  skoleinspektørs 
navn  til  mig. 

Jeg  fortalte  min  far,  at  jeg  ville 
give  hende  Mormons  Bog.  Jeg 
understregede  et  af  mine  yndlings- 
skriftsteder  -  1  Nephi  3:7.  Far  kørte 
mig  hen  til  hendes  hus  efter 
firesiden,  og  så  gav  jeg 
hende  bogen. 

En  måned  senere,  da 
missionærerne  kom  til 
middag  hos  os, 
spurgte  de  mig,  om 
jeg  kendte  nogen, 
som  de  kunne 


besøge.  Jeg  fortalte  dem  om  den 
rare  dame,  som  jeg  havde  givet  et 
eksemplar  af  Mormons  Bog. 

Næste  gang  missionærerne  kom 
til  middag,  sagde  de,  at  de  havde 
besøgt  hende,  og  de  havde  på 
fornemmelsen,  at  hun  en  dag  ville 
blive  medlem  af  Kirken!  D 
Ashley  Callister,  9  år, 
Merced  1.  Ward, 
Merced  Stav  i  Californien 


JEG  PRØVER  AT  VÆRE  SOM  JESUS 

Liahona  vil  gene  høre  om  dine 
oplevelser,  når  du  har  prøvet  at  være 
som  Frelseren.  Artiklen  må  ikke  være 
længere  end  tre  sider  (med  dobbelt 
linjeafstand  maskin-  eller  hånd- 
skrevet) .  Du  kan  få  en  voksen  til  at 
hjælpe  dig  med  at  skrive.  Vedlæg 
mindst  et  foto  af  dig  selv,  samt  dit 
navn,  din  alder,  adresse,  telefo- 
nummer,  ward  og  stav.  Send  din 
artikel  til  Trying  to  Be  like  Jesus, 
International  Magazine,  50  East  North 
Temple  Street,  Salt  Lake  City,  UT 
84150-3223,  USA  eller  send  en 
e-mail  til  CUR-Liahona- 
IMag(a)  Idschurch.  org. 

Tekst.-  Wallace  F.  Bennett,  1898-1993 
Musik;  Tracy  Y.  Cannon,  1879-1961 

Denne  sang  kan  kopieres  til  lejlighedsvis,  ikke-kommercielt  brug  i  kirke  og  hjem. 

4.  trosartikel 
L&P  68:27 


BESØGSLÆRERINDEBUDSKABET 


ANDEN  BAR  VIDNESBYRD 


< 


Som  ung  mand  kæmpede 
Brigham  Young  i  to  år  for  at 
finde  ud  af,  om  evangeliet  var 
sandt.  Hans  søgen  blev  til  sidst  bragt 
til  ende  af  en  missionærs  enkle  vidnes- 
byrd -  en  »mand  uden  veltalenhed  ... 
som  kun  kunne  sige:  >Jeg  ved  gennem 
Helligåndens  kraft,  at  Mormons  Bog 
er  sand,  at  Joseph  Smith  er  Herrens 
profet.<  Præsident  Young  sagde: 
>  Helligånden,  som  udstrålede  fra  den 
person,  oplyste  min  forståelse,  og  lys, 
herlighed  og  udødelighed  [blev]  åben- 
baret for  mig«  {Kirkens  præsidenters 
lærdomme:  Brigham  Young,  1997,  s. 
315).  Når  Helligånden  forsikrer 
hjertet  og  sindet  om  sandheden,  så 
forsvinder  mørke  og  tvivl. 

»HIMMELSKE  FADER,  ER  DU  DER?« 

I  en  lille  by  i  Argentina  bød  en 
mand  to  unge  missionær  ind  i  sit 
hjem  -  men  kun  for  at  fortælle  dem, 
hvad  han  mente  om  deres  kirke.  Han 
var  vred,  fejlinformeret  og  grov.  Han 
var  rød  i  ansigtet  af  vrede  og  truede 
med  knyttede  næver  ad  de 
to  unge  mænd. 

Den  ene  ældste  spurgte 
med  blid  stemme,  om 
han  måtte  fortælle  om 
en  personlig  oplevelse. 
Manden,  der  blev  blødgjort 
lidt  af  spørgsmålet,  gav 
ham  modvilligt  lov. 


Missionæren  begyndte;  »Da  jeg 
steg  om  bord  i  flyet  for  at  rejse  på 
mission  i  Argentina,  var  jeg  meget  ked 
af  det.  Jeg  var  overvældet  af  tanken 
om,  at  jeg  ikke  skulle  se  min  familie  i 
to  år,  og  jeg  begyndte  at  græde.  I  mine 
tanker  råbte  jeg:  Himmelske  Fader,  er 
du  der!  Og  gør  jeg  nu  det  rette!  Jeg  føler 
mig  så  ensom.  Pludselig  fyldtes  min  sjæl 
med  trøst,  fred  og  kærlighed.  Jeg 
vidste,  at  alt  nok  skulle  gå  godt.  Jeg 
vidste,  at  Gud  kendte  mig,  og  at  jeg 
gjorde  det  rette.  Jeg  vidste,  at  han  ikke 
ville  svigte  mig.  Ånden  vidnede  for 
min  sjæl  om  disse  sandheder.  Jeg 
bliver  aldrig  den  samme  igen.« 

o 

Ældsten  tav,  og  Ånden  fyldte 
stuen.  Missionæren  så  manden  i 
øjnene  og  sagde:  »Den  Ånd,  der 
indgød  fred  i  min  sjæl,  er  den  samme 
Ånd,  der  vil  vidne  for  dig  om,  at  det 
budskab,  som  vi  kommer  med,  er 
sandt.«  Han  fortsatte:  »Din  andel  i 
processen  er  at  ydmyge  dig,  ønske  at 
kende  sandheden,  søge  en  forståelse 
og  hede  Gud  om  at  bekræfte  det.« 


Manden  forsøgte  at  sige  noget, 
men  følelserne  overmandede  ham. 
Forvirret  søgte  han  efter  en  logisk 
forklaring  på  det,  der  lige  var  sket. 
Men  da  det  ikke  lykkedes,  viste  han 
blot  missionærerne  ud.  Denne  mand 
tager  måske  aldrig  imod  evangeliet, 
men  i  det  mindste  har  han  én  gang  i 
sit  liv  følt  Ånden  og  lyttet  til  Herrens 
sande  tjenere. 

EN  GAVE  TIL  ALLE 

Lad  os  som  søstre  i  Jesu  Kristi 
evangelium  huske  på,  at  »det  er  et 
særligt  privilegium  og  en  velsignelse 
fra  Helligånden  for  enhver  sand 
troende  selv  at  kende  sandheden« 
(Kirkens  præsidenters  lærdomme: 
Brigham  Young,  s.  317).  Uanset  hvad 
vores  omstændigheder  er  -  om  vi  er 
ved  at  opnå  et  vidnesbyrd,  styrker 
det  vidnesbyrd,  som  vi  allerede  har, 
søger  hjælp  og  trøst  i  forbindelse 
med  en  vanskelig  beslutning  eller  et 
problem,  eller  søger  efter  måder, 
hvorpå  vi  kan  styrke  familien 
eller  tjene  bedre  i  vores 
kaldelser  -  kan  vi  modtage 
Åndens  vidnesbyrd,  hvis  vi 
søger  det.  Herren  selv  har 
lovet  os:  »Jeg  vil  give  dig  af 
min  Ånd,  som  kan  oplyse 
din  forstand  og  opfylde  din 
sjæl  med  glæde«  (L&P 
11:13).  n 


Hvad  profeterne  lærer  os 


Følgende  udtalelser  fra  nogle 
of  Herrens  profeter,  seere  og 
åbenbarere  bekræfter  Herrens 
befalinger  angående  kyskhed 
og  troskab. 

Præsident  Gordon  B.  Hinckley: 

»Skønt  det  er  en  udfordring,  er 
det   muligt    at    anvende    tradi- 
tionelle  moralske   principper   i 
vore   dage.   Af  en  eller   anden 
ukendt  årsag  opstår  den  falske 
indstilling  konstant,  at  engang  for  længe  siden  var 
dyd  let,  men  nu  er  det  blevet  vanskeligt.  Jeg  vil  gerne 
minde  enhver,  der  mener  det,  om,  at  der  ikke  siden 
Skabelsen  har  været  en  tid,  hvor  de  samme  kræfter, 
der  råder  i  dag,  ikke  har  været  på  spil.  Den  opfordring, 
som  Potifars  hustru  kom  med  til  Josef  i  Egypten  er  ikke 
anderledes  end  de  fristelser,  som  mange  mænd,  kvinder 
og  unge  står  over  for  i  vore  dage. 

Påvirkningerne  i  vore  dage  er  måske  nok  mere  tyde- 
lige og  forførende,  men  de  er  ikke  mere  tillokkende.  Man 
kan  ikke  helt  undgå  denne  påvirkning.  Den  er  overalt 
omkring  os.  Vores  kultur  er  gennemsyret  af  den.  Men  den 
samme  selvdisciplin,  som  Josef  udviste,  vil  også  gavne  os. 
Til  trods  for  den  såkaldte  >nye  morak,  til  trods  for  de 
meget  omdiskuterede  ændringer  i  de  moralske  stan- 
darder, findes  der  ingen  rimelig  erstatning  for  dyd.  Guds 


om  kyskhed  og  troskab 


standarder  udfordres  måske  nok  over  hele  verden,  men 
Gud  har  ikke  ophævet  sine  befaUnger. 

Overtrædelse  af  hans  bud  i  denne  såvel  som  i 
enhver  anden  tidsperiode  medfører  kun  fortrydelse, 
sorg,  tab  af  selvrespekt  og  i  mange  tilfælde  tragedier« 
(»>With  All  Thy  Getting  Get  Understanding<«,  Endgn, 
august  1988,  s.  4). 

»Pornografi  er  djævelens  litteratur.  Sky  den.  Hold  jer 
langt  fra  den.  Vend  jeres  syn  og  sind  mod  livets  højere  og 
ædlere  ting  ...  Husk  på,  at  >ugudelighed  har  aldrig  været 
lykke <  (Alma  41:10).  Synd  har  aldrig  bragt  lykke. 
Overtrædelse  har  aldrig  bragt  lykke.  Ulydighed  har  aldrig 
bragt  lykke«  (»To  a  Man  Who  Has  Done  What  This 
Church  Expects  of  Each  of  Us«,  Brigham  Young  University 
1995-1996  Speeches,  1996,  s.  53). 

Præsident  Ezra  Taft  Benson  (1899-1994) : 
»Den  mest  ondartede  synd  i  denne 
generation  er  seksuel  umoral.  Profeten 
Joseph  sagde,  at  den  ville  blive  årsag  til 
større  fristelser,  flere  knubs  og  vanske- 
ligheder for  Israels  ældster  end  noget 
andet«  (»Rensning  af  karrets  inderside«,  Stjernen, 
aprilkonferencen  1986,  s.  4). 

»Lad  jer  ikke  forlede  af  Satans  løgne.  Der  findes  ingen 
varig  lykke  i  umoral.  Der  findes  ingen  glæde  i  at  over- 
træde kyskhedsloven.  Det  er  lige  modsat.  Der  vil  måske 
være  øjebUkkelige  glæder.  Det  ser  måske  ud  til  at  være 
ganske  vidunderligt  for  en  tid.  Men  virkeligheden  vil 

hurtigt  ødelægge  lykken.  Så  kommer  skyldfølelsen  og 
skammen.  Vi  bliver  nervøse  for  at  vore  synder  opdages. 
Vi  må  snige  os  omkring  og  skjule  os,  lyve  og  snyde. 
Kærligheden  begynder  at  dø.  Bitterhed,  jalousi,  vrede  og 
måske  oven  i  købet  had,  begynder  at  vokse.  Alt  dette  er 
naturlige  følger  af  synd  og  overtrædelser. 

Når  vi  adlyder  kyskhedsloven  og  holder  os  moralsk 
rene,  vil  vi  på  den  anden  side  blive  velsignet  med  stadig 
større  kærlighed  og  fred,  større  tillid  og  respekt  for  vores 
ægtefælle,  dybere  forpligtelse  over  for  hinanden,  og 
derfor  også  en  dyb  og  betydelig  glæde  og  lykke  ... 

...  Beslut  jer  straks  til  at  være  kyske.  Beslutningen  om 
at  holde  sig  kysk,  behøver  man  kun  at  træffe  én  gang. 
Træf  den  beslutning  nu  og  gør  det  så  bestemt  og  med  en 
så  dyb  forpligtelse,  at  den  ikke  er  til  at  rokke« 
(»Kyskhedsloven«,  Stjernen,  oktober  1988,  s.  37-38). 

Præsident  James  E.  Faust:  »Ansvaret  i 
forbindelse  med  den  guddommelige 
skaberkraft  og  vores  krops  funktioner  er 
så  hellige,  at  de  kun  må  udøves  inden  for 
ægteskabets  rammer.  De,  der  ikke  aner- 
kender eller  lever  op  til  disse  ansvar  af 
en  eller  anden  grund,  såvel  som  dem,  der  gør,  bør  aldrig 
overtræde  kyskhedsloven,  hvis  de  ønsker  at  være  virkelig 
lykkelige.  Alle  Kirkens  medlemmer,  der  søger  evig  glæde 
og  fred,  forventes  og  ønsker  at  komme  til  vielsesalteret, 
rene  for  seksuel  synd  -  kyske  og  rene«  (»The  Sanctity  of 
Life«,  Ensign,  maj  1975,  s.  27). 

Præsident     Spencer     W.     Kimball 

(1895-1985):  »Synd  er  og  bliver  synd. 
Vi  står  for  en  ren  livsførelse.  Fra  barn- 
dommen gennem  ungdommen  og  frem 
til  graven  forkynder  vi,  at  alle  former  for 
sex  før  ægteskabet  er  ugudeligt,  og  vi 
forkynder,  at  enhver,  der  er  gift,  bør  holde  sig  til  de 
pagter,  de  har  indgået. 

Med  andre  ord,  som  vi  ofte  før  har  sagt,  bør  mænd  og 
kvinder  være  fuldstændig  kyske  inden  ægteskabet  og 
fuldstændig  tro,  når  de  er  blevet  gift«  (»The  Time  to 
Labor  Is  Now«,  Ensign,  november  1975,  s.  7). 

»Mine  elskede  unge,  ham,  der  vil  berøve  jer  jeres  dyd, 
er  ikke  en  ven.  Hun  elsker  jer  ikke,  hvis  hun  frister  jer 
eller  giver  efter  for  jer.  Sådanne  mennesker  er  jeres 
fjender.  At  forlange,  at  den  anden  giver  efter  for  liden- 
skaber, mens  vi  samtidig  hævder  at  elske  dem,  er  løgn.  Vi 
udnytter  ikke  dem,  vi  elsker«  (Conference  Report,  områ- 
dekonference i  Sydney  i  Australien,  1976,  s.  54). 

Ældste  Neal  A.  Maxwell:  »Verden  søger 
at  kontrollere  de  sygdomme,  der 
udspringer  af  seksuel  umoral,  men  uden  at 
ære  principperne  om  kyskhed  og  troskab.  I 

B~  ^^M  sin  visdom  søger  verden  konstant  at 
^Bl/i  tilpasse  sig  det  naturlige  menneske,  men 
evangeliets  visdom  opfordrer  os  til  at  aflægge  os  det 
naturlige  menneske  (se  Mosiah  3:19).  Det  er  et  afgørende 
punkt,  og  det  er  det,  der  gør  hele  forskellen!«  (»The 
Inexhaustible  Gospel«,  Ensign,  april  1993,  s.  71-72). 

»Forvent  ikke,  mine  unge  venner,  at  verden  skal  ære 
det  syvende  bud  -  kyskhed  inden  ægteskabet  og  troskab 
i  ægteskabet.  Nogle  mennesker  i  verden  er  dybt  bekym- 
rede over  følgerne  af  dets  overtrædelse,  såsom  en 
voldsom  stigning  i  graviditeter  uden  for  ægteskabet  og 
skilsmisser.  Men  seksuel  umoral  som  sådan  fordømmes 
ikke  af  det  verdslige  samfund,  så  længe  overtræderen 


besidder  nogle  gode  egenskaber  eller  så  længe  de  er  poli- 
tisk korrekte.  Vi  må  holde  det  syvende  bud,  fordi  det  er 
åndelig  korrekt,  ikke  fordi  vi  kan  regne  med  støtte  fra 
verdens  øvrige  institutioner«  (»The  Parthway  of 
Discipleship«,  Brigham  Young  University  1997-1998 
Speeches,  1998,  s.  109). 

Præsident  Thomas  S.  Monson:  »Det  er 
ikke  svært  at  modstå  hån  og  grove 
udtalelser  fra  de  tåber,  som  latterliggør 
kyskhed,  ærlighed  og  lydighed  mod  Guds 
bud.  Verden  har  altid  nedgjort  efter- 
levelse af  principper  ...  Da  Noa  fik 
befaling  om  at  bygge  arken,  så  de  tåbelige  indbyggere  op 
mod  den  skyfri  himmel  og  hånede  og  spottede  -  indtil 
regrnen  faldt«  (Conference  Report,  april  1967,  s.  58). 

Ældste  Russell  M,  Nelson:  »Når  du 
bliver  gift,  må  du  og  din  evige  ægtefælle 
anvende  skabelseskraften,  så  I  kan  nyde 
glæde  og  fryde  jer  over  jeres  efterkom- 
mere. Denne  guddommelige  gave  bliver 
bevogtet  af  din  Skabers  kyskhedslov« 
(Stjernen,  oktoberkonferencen  1985,  s.  25). 

Ældste  Dallin  H.  Oaks:  »Kraften  til  at 
skabe  jordiske  liv  er  den  mest  ophøjede 
kraft,  som  Gud  har  givet  sine  børn.  Dens 
brug  blev  bemyndiget  i  det  første  bud, 
der  blev  givet,  men  et  andet  vigtigt  bud 
forbyder  misbrug  af  den.  Den  vægt,  som 
vi  lægger  på  kyskhedsloven,  forklares  af  vores  forståelse 
af  formålet  med  skaberkraften  i  Guds  plan. 

Det  behager  Gud,  at  vi  benytter  vores  formeringsevne, 
men  han  har  befalet,  at  det  kun  må  ske  inden  for  ægte- 
skabets rammer.  Præsident  Spencer  W.  Kimball  sagde,  at 
> inden  for  ægteskabets  lovformelige  rammer  er  den 
seksuelle  intimitet  både  rigtig  og  guddommelig  aner- 
kendt. Der  er  intet  uhelligt  eller  nedværdigende  ved 

selve  seksualiteten,  for  det  er  gennem  den,  at  mænd  og 
kvinder  sammen  skaber  liv  og  udtrykker  kærlighed <  {The 
Teachings  of  Spencer  W  Kimball,  red.  Edward  L.  Kimball, 
Salt  Lake  City,  Bookcraft,  1982,  s.  311). 

Uden  for  ægteskabets  bånd  er  enhver  anvendelse  af 
de  skabende  kræfter  i  større  eller  mindre  grad  en  syndig 
nedværdigen  og  forvanskning  af  den  mest  guddommelige 
egenskab  hos  mænd  og  kvinder«  (»Saliggørelsens  store 
plan«,  Stjernen,  januar  1994,  s.  70-71). 

Præsident  Boyd  K.  Packer:  »Den 
hurtige,  overstrømmende  forringelse  af 
værdier  er  karakteriseret  ved  en 
optagethed  -  ja,  endog  besættelse  -  af 
skaberkraften.  Afholdenhed  før  ægte- 
skabet og  trofasthed  i  ægteskabet  bliver 
åbent  hånet  -  ægteskabet  og  forældreværdighed  bliver 
latterliggjort  som  værende  en  unødvendig  byrde. 
Ærbarhed,  en  dyd  hos  det  kultiverede  menneske  eller 
samfund,  er  helt  forsvundet«  (»Vores  moralske  miljø«. 
Stjernen,  juli  1992,  s.  62). 

Ældste  Richard  G.  Scott:  »Herren 
tillader  mand  og  hustru  i  den  vedvarende 
ægteskabspagt  at  give  udtryk  for  den 
bellige  skaberkraft  i  al  sin  skønhed  og 
inden  for  de  grænser,  som  han  har  sat.  Et 
formål  med  denne  intime  og  hellige 
oplevelse  er  at  tilvejebringe  fysiske  legemer  for  de  ånder, 
som  vor  himmelske  Fader  ønsker  skal  opleve  livet  på 
jorden.  En  anden  årsag  til  disse  magtfulde  og  smukke 
følelser  af  kærlighed  er,  at  de  skal  binde  mand  og  hustru 
sammen  i  loyalitet,  troskab,  gensidig  hensyntagen  og 
fælles  mål. 

Disse  intime  forhold  er  imidlertid  forbudt  af  Herren 
uden  for  ægteskabets  varige  forbindelse,  eftersom  det  vil 
underminere  hans  hensigter.  Sådanne  relationer  er  i  over- 
ensstemmelse med  hans  plan,  når  de  udøves  inden  for  den 

o  K  T  o  B 


hellige  ægteskabspagt.  Når  de  opleves  på  anden  vis, 
strider  de  imod  hans  vilje.  De  forårsager  alvorlig  følelses- 
mæssig og  åndelig  skade.  Selv  om  de  involverede  måske 
ikke  indser  det  nu,  så  vil  de  snart  gøre  det.  Seksuel  umoral 
skaber  en  hindring  for  Helligåndens  påvirkning  med  alle 
dens  opløftende,  oplysende  og  kraftgivende  evner.  Det 
skaber  stærk  fysisk  og  følelsesmæssig  stimulans.  Lidt  efter 
lidt  skabes  et  uudslukkeligt  begær,  som  driver  overtræ- 
deren hen  mod  stadig  flere  alvorlige  synder.  Det  skaber 
selviskhed  og  kan  producere  aggressive  handlinger,  som 
brutalitet,  abort,  seksuelt  misbrug  og  voldsforbrydelser.  En 
sådan  stimulering  kan  føre  til  homoseksualitet,  og  det  er 
af  det  onde  og  helt  og  aldeles  forkert«  (»Træf  de  rigtige 
valg«,  Stjernen,  januar  1995,  s.  36). 

Ældste  Joseph  B.  Wirthlin:  » (Hæv)  jer 
over  den  umoralens  forbandelse,  der 
plager  jorden.  Hæv  jer  over  pornografiens, 
sjofelhedens  og  urenhedens  snavs.  Vær 
dydige  og  kyske.  Støt  jeres  unge  søstre  i 
evangeliet  ved  at  respektere  deres  frem- 
spirende kvindelighed  og  beskyt  deres  dyd.  Opfør  jer  altid 
i  overensstemmelse  med  Guds  befalinger,  når  I  er 
sammen  med  dem.  I  ønsker,  at  jeres  kærester  skal  være 
rene  og  uskyldige.  Ligesom  I  helt  sikkert  ville  beskytte 
jeres  egen  søsters  kyskhed,  beskyt  da  ligeledes  kyskheden 
hos  jeres  søstre  i  Guds  familie«  (»Lev  i  lydighed«, 
Stjernen,  juU  1994,  s.  40). 

»En  anden  karakteristik  ved  evangeliet  er  efterlevelse 
af  Herrens  kyskhedslov.  Fra  fordums  dage  til  nu  har 
Herren  befalet  sit  folk  at  adlyde  denne  lov.  En  sådan 
streng  moral  kan  virke  mærkværdig  eller  gammeldags  i 
vore  dage,  hvor  medierne  beskriver  pornografi  og  umora- 
litet som  normalt  og  fuldt  ud  acceptabelt.  Men  husk, 
Herren  har  aldrig  tilbagekaldt  kyskhedsloven« 
(»Frugterne  af  Jesu  Kristi  gengivne  evangelium«. 
Stjernen,  januar  1992,  s.  18).  D 

Sandheden 
om  moralsk 
renhed 


SATAN  HAR  RETTET  ET  TOTALANGREB  PÅ  KYSKHED  OG  TROSKAB  I  DISSE  SIDSTE 

DAGE,  MEN  VI  KAN  MODSTÅ  FRISTELSER  VED  AT  VÆRE  I  HARMONI  MED 

HERRENS  LÆRDOMME  OG  EVANGELIETS  SANDHEDER. 


Terrance  D.  Olson 

Det  var  udtrykket  i  hans  søns  øjne,  der  tvang  Blaine* 
til  at  erkende  sandheden.  Pludselig  så  han  i  sit  hams 
sorg  og  forvirring  den  katastrofe,  som  hans  ægte- 
skabsbrud havde  forvoldt.  Han  følte  sig  skyldig. 

Mange  år  tidligere  var  Blaine  begyndt  at  beklage  sig  over, 
at  hans  kone  brugte  for  meget  tid  på  børnene  og  sine  kaldelser 
i  Kirken.  »]eg  følte  mig  tilsidesat,«  hævdede  Blaine,  der 
begyndte  at  betragte  sin  kones  kærlighed  til  børnene  og  evan- 
geliet som  en  byrde. 

Med  tiden  begyndte  han  at  antage  verdens  synspunkter  og 
overbeviste  sig  selv  am,  at  kyskhed  ikke  var  en  nødvendig 
moralsk  forpligtelse.  »En  affære  betyder  ikke  alverden,«  sagde 
han  for  at  undskylde  sig  selv.  »Vi  forandrer  os  jo  alle  sammen 
med  tiden. «  I  et  forsøg  på  at  retfærdiggøre  sig  selv,  gav  han  sin 
kone  skylden  for  sin  adfærd. 

Men  med  disciplinærrådet  bag  sig  og  en  mulig  skilsmisse 
truende  forude  indså  Blaine,  at  hans  undskyldninger  ikke  var 
andet  end  efterrationaliseringer  og  selvbedrag.  Han  havde 
kaldt  det  onde  godt  og  det  gode  ondt.  Han  var  ved  at  miste  sit 
medlemsskab  af  Kirken  og  muligvis  sin  familie.  Da  han  så  sin 
søn  i  øjnene,  fyldtes  han  med  skyldfølelse,  og  han  fik  øjnene  op 
for  den  sorg,  han  havde  forvoldt  andre. 

Menneskelig  seksualitet  er  ikke  kun  et  fysisk  anlig- 
gende. Faktisk  begynder  kyskhed  og  troskab  i  ånden,  ikke 
i  kroppen.  De  er  udtryk  for  vores  åndelige  tilstand.  Når 
vores  ånd  er  i  harmoni  med  evangeliets  sandheder, 
ønsker  vi  at  efterleve  høje  standarder,  og  vores  hand- 
linger afspejler  det  ønske.  Kyskhed  og  troskab  er  således 
andet  og  mere  end  seksuel  afholdenhed  inden  ægte- 
skabet og  seksuel  troskab  i  ægteskabet.  De  er  udtryk  for 
kvaliteten  af  vores  åndelige  liv. 

På  samme  måde  er  umoral  og  utroskab  også  mere  end 
blot  fysiske  handlinger.  De  er  også  udtryk  for  vores  ånde- 
*Navnet  er  blevet  ændret. 


lige  tilstand.  De  er  kulminationen  på  en  sti,  som  vores  ånd 
er  trådt  ind  på  længe  før.  Kroppen  reagerer  simpelthen  på 
en  lysten  ånds  ordrer.  Når  vi  fornægter  lys  og  sandhed, 
synes  verdens  løgne  tiltrækkende.  Vi  vandrer  i  åndeligt 
mørke  og  mener  måske,  at  vores  lyster  er  normale  og 
måske  endda  retfærdiggjort  og  derfor  ikke  bør  fornægtes. 
Truslen  mod  den  ugiftes  kyskhed  eller  den  giftes 
troskab  afgøres  derfor  af  vores  ånds  tilstand  eller  kvalitet, 
som  ses  af,  om  vi  på  et  givent  tidspunkt  vælger  lys  og  liv 
over  mørke  og  død,  om  vi  ærer  de  sandheder,  vi  har  i  os, 
eller  fornægter  dem. 

SANDHEDEN 

Sandheden  er,  at  kyskhed  og  troskab  er  store  velsig- 
nelser. De  er  af  afgørende  betydning  for  vores  lykke.  De 
er  realistiske  og  praktiske. 

Susan,  der  blev  medlem  af  Kirken  som  28-årig,  havde  altid 
levet  et  kysk  liv.  »Mine  forældre  var  hæderlige  folk,  der 
forventede  høje  moralske  standarder  af  mig,  såsom  at  være 
ærlig  og  kysk,  så  det  fulgte  jeg, «  siger  Susan,  som  voksede  op 
i  det  midtvestlige  USA.  »Nu  er  jeg  klar  over,  at  jeg  fulgte 
Kristi  lys.  ]eg  havde  aldrig  været  ude  med  en  sidste  dages 
hellig,  før  jeg  traf  Tom.  Da  jeg  hørte  om  evangeliet,  var  jeg 
glad  for,  at  jeg  aldrig  havde  givet  efter  for  seksuelle  fristelser 
Senere  blev  Tom  og  jeg  gift  i  templet  i  Salt  Lake  City.  Et  år 
senere  døde  vores  spæde  datter  ved  fødslen.  Vi  var 
sønderknust,  men  taknemlige  for,  at  vi  havde  været  værdige  til 
at  blive  beseglet  i  templet,  da  vi  blev  gift.  Visheden  om,  at 
vores  datter  var  født  i  pagten,  gav  os  større  forståelse  og  fred. « 

Susan  og  Tom  bor  stadig  i  Midtvesten  efter  24  års  ægte- 
skab og  fem  børn.  »Flere  af  vores  venner  og  slægtninge  er 
skilt,«  siger  Tom.  »Vi  har  også  oplevet  økonomiske  og  familie- 
mæssige udfordringer,  men  vi  vil  begge  være  tro  mod  vores 
tempelpagter,  så  vi  taler  tingene  igennem.« 

»Familien:  En  proklamation  til  verden«  bekræfter,  at 
»ægteskabet  mellem  en  mand  og  en  kvinde  er  indstiftet 
af  Gud,  og  at  familien  er  grundliggende  for  Skaberens 
plan  for  sine  børns  evige  skæbne«,  og  »at  Gud  har 
befalet,  at  de  hellige  formeringskræfter  kun  benyttes  af 
mænd  og  kvinder,  der  er  lovformeligt  gift«  (Stjernen, 
oktober  1998,  s.  24). 

Den  slags  inspireret  vejledning  er  afgørende  for 
enhvers   velbefindende. 


I 


i 


Ægteskabet  kræver,  at  vi  giver  vores  hjerte  -  vores 
sønderknuste  hjerte,  vores  blødgjorte  hjerte  -  betingel- 
sesløst til  vores  ægtefælle.  Vores  »hjerter  skulle  være 
sammenknyttet  i  indbyrdes  enighed  og  kærlighed« 
(Mosiah  18:21).  Der  kan  ikke  være  nogen  tilfredshed  for 
ægtemænd  og  hustruer  uden  en  sådan  villig  og  gensidig 
forening  i  kærlighed. 

Men  i  vores  tid  udgør  latterliggørelsen  af  kyskhed  og 

retfærdiggørelsen  af  hor  nogle  af  de  hyppigste  og  mest 

ødelæggende  angreb  på  familien.  Familien  synes  udsat 

som   aldrig  før,   og   når  familierne   går  i  opløsning, 

svækkes  vores  samfund.  Trods  de  mange  ydre  kræfter, 

der  flår  i  familiebåndene,  er  seksuel  synd  dog  endnu 

mere  destruktiv.  Den  angriber  familien  indefra.  På 

grund   af  hor  går   tillid,   enighed,   offervillighed, 

ærlighed,   ydmyghed   og  de   åndelige   kræfter,   der 

opnås  ved  overholdelse  af  pagterne,  tabt.  På  grund 

af  umoral  går  selvsikkerhed,  følelsesmæssig  styrke, 

værdighed  og  indre  fred  tabt. 

Seksuel  synd  ødelægger  den  enkeltes  liv,  men 
den  har  følger,  der  rækker  endnu  videre,  udover 


Verdens  falske  lærdomme  søger  at  overbevise 
os  om,  at  kyskhed  og  troskab  er  unødvendige  for 
lykke,  og  at  de  er  urealistiske  forventninger. 


det  forbudte  forhold,  og  påvirker  generationer.  Mødre 
sørger,  fædre  græder,  søskende  er  forfærdede  og  børn 
hjemsøges  af  de  frygtelige  følger  af  en  synd,  de  ikke  har 
begået.  Ægteskaber  rystes  eller  knuses. 

Seksuel  renhed  er  en  vigtig  egenskab  for  at  bevare  en 
familie  gennem  generationerne.  Når  vi  ærer  vores  pagter 
med  hinanden,  som  fædre,  mødre,  sønner  og  døtre, 
betragter  vi  den  hellige  livsskabende  kraft  som  en  gave 
fra  Gud.  De,  der  har  levet  deres  liv  på  den  måde,  bærer 
vidnesbyrd  om  velsignelserne  ved  en  sådan  livsførelse. 
De  bærer  vidnesbyrd  om,  at  det  er  den  lykkeligste  måde, 
den  mest  tilfredsstillende  måde,  den  mest  produktive 
måde,  den  sikreste  måde,  den  herligste  måde  og  den  mest 
hæderlige  måde  at  opføre  os  på  over  for  dem,  vi  elsker. 

FORFALSKNINGEN 

Verdens  svar  på  Herrens  opfordring  til  kyskhed  og 
troskab  er  at  byde  på  en  forfalskning  af  sandheden. 
Denne  forfalskning  hævder,  at  kyskhed  og  troskab  ikke  er 
nødvendige  for  at  opnå  lykke,  at  de  er  urealistiske  krav. 
Denne  filosofi  søger  at  retfærdiggøre  umoralsk  opførsel 
og  gøre  den  attraktiv  og  forsvarlig. 

Ligesom  dygtigt  udførte  falskmønterier  er  vanskelige 
at  afsløre,  er  de  forførende  opfordringer  til  at  begå 
seksuel  synd  forklædt  på  en  sådan  måde,  at  de  får 
umoral  til  at  virke  acceptabelt,  værdifuldt  og  måske 
endog  uundgåeligt.  Præsident  Spencer  W.  Kimball 
sagde:  »Lucifer  ...  bruger  sin  logik  til  at  forvirre  os  og  sin 
rationaliseringer  til  at  knuse  os.  Han  vil  tilhylle 
meninger,  åbne  døre  en  lille  smule  ad  gangen  og  føre  en 
fra  det  hvideste  hvide  gennem  alle  afskygninger  af  gråt 
til  det  sorteste  sorte«  {Faith  Precedes  the  Miracle,  1972, 
s.  152). 

Det  er,  når  vi  vandrer  i  disse  gråskygger,  at  vores 
tanker  og  handlinger  bringer  os  i  fare.  »Enhver,  som 
kaster  et  lystent  blik  på  en  andens  hustru,  har  allerede 
begået  ægteskabsbrud  med  hende  i  sit  hjerte«  sagde 
Herren  (Matt  5:28).  Vi  nærer  faren  ved  det,  vi  søger,  og 
det,  som  vi  giver  plads  i  vores  tanker. 

o  K  T  o  B 


På  denne  og  andre  måder  er  forførende  opfordringer 
til  at  leve  i  modstrid  med  Guds  befalinger  en  opfordring 
til  at  gå  imod  vores  eget  bedste.  Verdslighed  lover  mere, 
end  det  holder.  Det  tilbyder  en  falsk  version  af  virkelig- 
heden. Der  er  især  tre  løgne,  der  udfordrer  Herrens 
belæringer  om  kyskhed: 

For  det  første  individualismen  -  den  falske  idé,  at 
personlig  identitet,  rettigheder,  udvikling  og  velbefin- 
dende kun  kan  eksistere  i  modsætning  til  familiebånd 
og  ansvar.  Denne  løgn  hævder,  at  vores  liv  og  seksuelle 
følelser  er  vores  private  anliggende  -  vi  ved,  hvad  der  er 
bedst  for  os,  og  ingen  kan  fortælle  os,  hvad  vi  skal  gøre. 

For  det  andet  relativismen  -  den  falske  idé,  at  alle 
moralske  standarder  har  lige  stor  værdi.  Løgnen  her  går 
ud  på,  at  det  er  fordomsfuldt  at  antage,  at  en  standard  er 
bedre  end  en  anden.  Moral  betragtes  som  et  forsøg  på  at 
påtvinge  andre  ens  egne  synspunkter  -  synspunkter,  der 
er  til  skade  for  andre.  Resultatet  er,  at  moral  kun  har 
betydning  i  forhold  til  ens  personlige  og  muligvis  ene- 
stående opfattelse. 

For  det  tredje  offerrollen  -  den  falske  opfattelse,  at  vi 
først  og  fremmest  er  produkter  af  vores  lyster,  begær, 
fortid  og  svagheder.  Denne  løgn  hævder,  at  vi  ikke  har 
handlefrihed.  Vi  kan  ikke  gøre  for,  hvordan  vi  handler 
eller  føler  seksuelt,  og  at  vi  ikke  bør  føle  os  skyldige 
over  noget,  der  ikke  er  vores  fejl.  Ifølge  denne  opfat- 
telse er  det  normalt  og  menneskeligt  »ikke  at  kunne 
styre  sig«,  og  det  er  ikke  noget,  som  man  bør  drages  til 
ansvar  for. 

Disse  tre  løgne  er  forfalskninger  af  evangeliske  sand- 
heder: 

For  det  første  er  forpligtelse  over  for  familien  og  andre 
den  bedste  måde  at  fremme  sin  personlige  identitet  og 
udvikling  på.  Vi  kommer  her  til  jorden  for  at  tjene  andre; 
og  som  følge  af,  at  vi  fornægter  os  selv  og  tjener  andre, 
finder  vi  os  selv  (se  Luk  9:23-26;  Mosiah  2:17). 

For  det  andet  anerkender  vi,  ved  at  leve  moralsk,  Guds 
natur  og  uforanderlige  standarder  i  en  verden  med  skif- 
tende værdier  (se  Alma  7:20-21). 

\   /erdens  falske  lærdomme  og  evangeliets  sandheder  er  totalt  uforenelige.  Alt  for  meget  af  den  verdslige  tanke- 
y  gang,  fra  dens  filosofer  til  dens  skikke,  består  i  at  kalde  »det  onde  godt,  og  det  gode  ondt«  (Es  5:20).  Det 
følgende  er  evangeliets  svar  på  nogle  af  verdens  falske  ideer: 

VERDENS  FALSKE  IDEER: 

EVANGELIETS  SANDHEDER 

1 .  Det  er  mit  liv.  Jeg  kan  gøre,  som  jeg  vil. 

1 .  Jeg  er  Guds  barn.  Jeg  tilhører  Gud.  Faktisk  er  jeg  blevet  »dyrt  købt«  af  hans  Enbårne 
Søn  (1  Kor  7:23). 

2.  Det  er  snerpet  at  afholde  sig  fro  film,  littera- 
tur   eller    tv-programmer    med    seksuelt 
indhold.  Det  påvirker  os  [o  ikke.  Vi  kan  hæve 
os  over  det. 

2.  Hvadenten  man  tager  gift  i  store  eller  små  doser,  så  er  det  dog  stadig  gift.  Lystne 
tanker  fører  til  synd  (se  Jak  1:14-1 5).  Faktisk  vil  vi  også  blive  dømt  ud  fra  vores  tanker 
og  ord  (se  Mosiah  4:30;  Alma  12:14). 

3.  Vi  må  også  være  realistiske,  vi  er  jo  bare 
mennesker. 

3.  Vi  har  hver  især  magt  til  at  vælge  det  rette  (se  2  Nephi  2:27;  Helaman  14:30  .  Vi  bliver 
ikke  udsat  for  større  prøvelser,  end  vi  kan  klare  (se  1  Kor  10:13;  3  Nephi  18:15). 

4.  Seksuelle    følelser    er    normale    og    skal 
udtrykkes  uden  hæmninger.  Det  er  usundt  at 
undertrykke  eller  fornægte  de  følelser. 

4.  Seksuelle  følelser  er  normale  og  sunde,  men  de  må  kun  komme  til  udtryk  inden  for 
ægteskabets  rammer.  Det  er  både  normalt  og  sundt  at  tøjle  dem.  Jesus  sagde,  at  hvis  vi 
virkelig  vil  finde  os  selv,  skal  vi  komme  til  ham  ved  at  tage  vores  kors  op,  følge  ham  og 
fornægte  os  selv  al  ugudelighed  og  verdslige  lyster  og  holde  hans  bud  se  Joseph  Smiths 
Oversættelse,  Matt  1 6:25-26). 

5.  Vi  bør  ikke  skamme  os  over  vores  kroppe. 
Der  er  ingen  grund  til   at  gøre  et  stort 
nummer  ud  af,  hvordan  vi  klæder  os. 

5.  Vores  legemer  skal  ikke  bruges  til  at  friste  andre  eller  opfordre  dem  til  synd  (se  1  Tim 
2:9-10;  1  Kor  3:16-17;  6:19-20). 

6.  Der  er  intet  galt  i  sex  før  ægteskabet,  når  det 
foregår  mellem  to  voksne  mennesker,  der 
begge  indvilger. 

6.  Førægteskabelig  sex  er  forbudt  af  Gud  og  er  en  grov  misbrug  af  skaberkraften  (se  1  Kor 
6:13, 18;  Jakobs  Bog  3:12). 

7.  Det  er  let  at  omvende  sig. 

7.  Omvendelse  er  en  smerte,  der  kommer  bag  på  dem,  som  overtræder  Guds  bud.  Tanken 
om,  at  man  kan  tage  let  på  sand  omvendelse  og  karakterændring  forfladiger  Frelseren 
og  hans  forsoning  (se  Alma  39:3-9;  L&P  18:11;  19:4, 16-18;  82:7). 

8.  Bare  fordi  vi  bor  sammen  uden  at  være  gift, 
behøver  vi  ikke  at  være  mindre  hengivne 
over   for    hinanden.    Ægteskab    er    ikke 
nødvendigt.  Det  er  bare  en  formalitet. 

8.  En  forpligtelse,  der  forkaster  ægteskabspagten,  er  slet  ikke  en  forpligtelse.  Faktisk  er 
»ægteskabet ...  indstiftet  af  Gud«  (L&P  49:15).  Det  er  en  pagt,  som  ikke  må  spottes,  en 
forpligtelse  over  for  Gud  og  over  for  alle  nuværende  og  kommende  familiemedlemmer 
(se  »Familien:  En  proklamation  til  verden«,  Stjernerii  oktober  1998,  s.  24). 

9.  Vi  er  nødt  til  at  bo  sammen  for  at  se,  om  vi 
passer  sammen  på  det  seksuelle  plan. 

9.  At  passe  sammen   seksuelt  er  et  udtryk  for  social,  følelsesmæssig  og  åndelig 
samhørighed.  Hvis  et  par  har  problemer,  så  skyldes  det  faktisk  deres  åndelige  tilstand. 
Den  åndelige  forening,  som  alle  ægteskaber  stræber  efter,  udspringer  af,  at  man  indgår 
og  holder  evangeliske  pagter. 

For  det  tredje  har  vi  handlefrihed.  Vi  kan  handle  i 
stedet  for  at  lade  os  styre  af  vores  seksuelle  lyster.  Vi  kan 
beherske  vores  lyster  og  være  frie  -  eller  lade  dem  styre 
os  og  blive  slaver  (se  2  Nephi  2:26-27). 

I  sine  forsøg  på  at  friste  os  til  at  forkaste  sandheden  til 
fordel  for  hans  løgne  anvender  Satan  den  samme  taktik, 
som  han  brugte  mod  Jesus  i  ørkenen.  Han  antyder,  at 
hvis  vi  virkelig  er  det,  som  vi  siger,  at  vi  er,  nemlig  Guds 
børn,  så  er  der  intet  galt  i  at  give  efter  for  vores  begær 
eller  stræbe  efter  magt  eller  verdslig  ære  (se  Matt 
4:1-11).  Han  opfordrer  os  konstant  til  at  misbruge  vores 
seksualdrift,  som  spiller  så  væsentlig  en  rolle  for  vores 
mission  her  på  jorden.  Hvor  Herren  advarer  mod  farerne 
på  livets  lige  og  snævre  sti,  påstår  Satans  løgne,  at  det 
hele  er  harmløst.  Hvor  vores  mission  fra  Herren  er 
centreret  omkring  ægteskab  og  familie,  hævder  Satans 
løgne,  at  førægteskabelig  sex  og  sex  uden  for  ægteskabet 
er  for  godt  til  at  gå  glip  af,  og  at  det  i  bund  og  grund  er 
uden  betydning.  Satans  angreb  på  os  begynder  på  samme 
måde  som  hans  angreb  på  Jesus,  nemlig  med  en  fristelse 
til  at  lade  ånden  opfordre  kroppen  til  usømmelige  hand- 
linger. Det  er  i  sandhed  en  slanges  lokkende  fristelser. 

VORES  HANDLEFRIHED 

Da  Josef  blev  solgt  som  slave  til  Egypten,  blev  han 
genstand  for  Potifars  hustrus  begær. 

»Engang  skete  det,  at  hans  herres  hustru  kastede  sine 
øjne  på  Josef  og  sagde:  >Kom  og  lig  hos  mig!< 

Men  han  vægrede  sig  og  sagde  til  hende:  >  ...  Hvordan 
skulle  jeg  så  kunne  gøre  noget  så  ondt  og  synde  mod 
Gud?. 

Selv  om  hun  dag  efter  dag  søgte  at  overtale 
Josef,  ville  han  ikke  opfylde  hendes  ønske  om  at 
ligge  hos  hende  og  have  omgang  med  hende. 


Satans  angreb  på  os  begynder  ligesom 
hans  angreb  på  Jesus,  nemlig  med  at 
friste  vores  ånd  til  at  få  kroppen  til 
at  gøre  usømmelige  handlinger. 


En  dag,  da  han  kom  ind  i  huset  for  at  gøre  sit  arbejde, 
og  der  ikke  var  nogen  af  husets  folk  til  stede, 

greb  hun  fat  i  hans  kjortel  og  sagde:  >Kom  og  lig  hos 
mig!<  Men  han  lod  hende  beholde  kjortlen  og  flygtede 
ud«  (1  Mos  39:7-12). 

Ligesom  Josef  kan  vi  vælge.  Handlefrihed  findes  i 
vores  ånd,  ikke  i  kroppen.  Kroppen  reagerer  på  det,  som 
ånden  siger,  at  den  skal  gøre.  Vi  er  ikke  ofre  for  lyster  og 
begær,  som  ligger  uden  for  vores  kontrol  (se  1  Kor  10:13). 
Vi  er  moralske  væsner,  der  kan  handle  for  os  selv.  Med 
hensyn  til  vores  handlefrihed  sagde  Herren  til  profeten 
Joseph  Smith:  »Thi  kraften  dertil  har  de  i  sig,  hvorved  de 
kan  handle  efter  egen  fri  vilje«  (L&P  58:28). 


»Man  kan  ikke  nedgøre  ægteskabet  uden  samtidig  at 
besudle  andre  ord,  såsom  dreng^  pige,  mandighed, 
kvindelighed,  ægtemand,  hustru,  far,  mor,  spædbarn, 
børn,  familie  og  hjem.« 


I  modsætning  til,  hvad  Satan  vil  sige,  så  er  seksuel 
renhed  både  praktisk,  vigtig  og  befriende.  Ved  at  sky 
skødesløs  og  selvcentreret  seksuel  udfoldelse  undgår  vi 
ikke  alene  de  fysiske  følger  -  som  er  dem,  verden  fiygter 
mest  -  men  vi  undgår  også  en  lang  række  åndelige,  følel- 
sesmæssige, familiemæssige  og  sociale  følger.  Sådanne 
konsekvenser  strækker  sig  ofte  længere  end  hvad  vi  kan 
forvente  eller  kontrollere. 

De  fysiske  konsekvenser  er  for  eksempel  ikke  bare 
graviditet  uden  for  ægteskabet.  Kønssygdomme,  der  er 
næsten  uhelbredelige  og  hvoraf  nogle  kan  føre  til  steri- 
litet, betragtes  som  epidemiske  blandt  umoralske  menne- 
sker. AIDS  er  en  konstant  trussel.  Desuden  kan  de 
ikke-fysiske  konsekvenser  som  fortvivlelse,  fortrydelse, 
skyldfølelse  og  hjertesorg  ikke  bare  fortrænges  eller 
glemmes.  Som  ældste  Boyd  K.  Packer  fra  De  Tolv 
Apostles  Kvorum  har  påpeget:  »Man  kan  ikke  nedgøre 
ægteskabet  uden  samtidig  at  besudle  andre  ord,  såsom 
dreng,  pige,  mandighed,  kvindelighed,  ægtevfiand,  hustru, 
far,  mor,  spædham,  høm,  familie  og  hjem«  (»Ægteskab«, 
Stjernen,  aprilkonferencen  1981,  s.  20). 

På  trods  af  Herrens  belæringer  er  der  alligevel  nogen, 
der  ikke  vælger  kyskhed  og  troskab.  I  modsætning  til  Josef 
ignorerede  kong  David  de  rammer,  som  Herren  har  sat. 
Trods  alt  det,  som  Herren  havde  givet  ham,  begærede  han 
Batseba,  Urias'  hustru.  Efter  ægteskabsbruddet  og 
Batsebas  besked  om,  at  hun  var  gravid,  satte  David  Urias  i 
en  situation,  hvor  han  ville  blive  slået  ihjel.  Da  profeten 
Natan  fortalte  David  lignelsen  om  de  to  lam,  så  han  slet 
ikke  den  indlysende  lighed.  Synden  havde  gjort  ham.  blind 
over  for  sandheden  (se  2  Sam  12). 

Desværre  er  der  mange  mennesker  i  verden,  der, 
ligesom  kong  David,  er  forblindet  af  deres  egne  synder, 
så  de  ikke  kan  se  følgerne  af  deres  egne  handlinger. 

Først  når  de  kommer  ud  af  deres  vildfarelsers  mørke,  ser 
de  deres  virkelige  omstændigheder.  Ingen  af  dem,  jeg 
har  talt  med,  som  har  overtrådt  kyskhedsloven,  har 
erkendt,  at  deres  handlinger  var  forkerte,  før  de  var 
midt  i  deres  omvendelsesproces.  Mens  folk  var 
umoralske  eller  utro,  troede  de  på  deres  egne  undskyld- 
ninger og  forklaringer,  som  disse:  Jeg  kunne  ikke  gøre  for 
det.  Vi  gjorde  jo  ikke  nogen  fortræd.  Vi  er  jo  bare  mennesker 
Den  slags  sker  jo.  Jeg  kunne  ikke  styre  mig.  Hvad  andet 
kunne  jeg  gøre,  når  jeg  havde  det  på  den  måde?  Vi  var  jo  så 
unge.  Du  ved  ikke,  hvordan  det  føles.  Vi  må  jo  hellere  finde 
ud  af,  om  vi  passer  sammen.  Folks  kærlighed  visner  jo.  Min 
ægtefælle  har  forandret  sig.  Folk  ændrer  sig.  Jeg  ved  ikke, 
hvad  der  gik  af  mig.  Vi  klokkede  hare  i  det  én  gang.  Det 
betyder  ikke  noget.  Jeg  omvender  mig  senere.  Vi  er  ander- 
ledes. Det  ruskede  i  det  mindste  op  i  os  begge  to.  Vi  tager 
ikke  længere  hinanden  for  givet.  Det  kan  ikke  være  forkert, 
når  det  føles  så  dejligt. 

Hver  eneste  af  disse  utroligt  falske  undskyldninger 
fornægter  den  kendsgerning,  at  den  begåede  handling 
var  fuldstændig  forkert,  og  at  vedkommende  har  det 
fulde  ansvar  for  den.  Disse  bortforklaringer  er  forsøg  på, 
at  fornægte,  at  ugudelighed  er  ugudelighed.  Evangeliet 
lærer  os,  at  »ugudelighed  har  aldrig  været  lykke«  (Alma 
41:10).  Men  verden  derimod  lærer  os,  at  lykken  findes  i 
ugudeligheden. 

Men  sådan  er  det  ganske  enkelt  ikke.  De,  der  har 
valgt  at  omvende  sig  fra  seksuelle  synder,  bærer  vidnes- 
byrd om,  at  deres  umoral  var  den  mest  smertefulde, 
fortrydelige,  fortvivlende,  falske,  nedbrydende  og 
destruktive  handling,  som  de  nogensinde  har  begået. 
Så  længe  misbrugen  af  skaberkraften  undskyldes  eller 
bortforklares,  er  det  udtryk  for  en  uomvendt  og  selvbe- 
dragende sjæl.  Som  apostlen  Johannes  sagde:  »Hvis  vi 
siger  Inår  vi  synder] ,  at  vi  ikke  har  synd,  fører  vi  os  selv 
på  vildspor,  og  sandheden  er  ikke  i  os«  (1  Joh  1:8). 
Frelseren  har  selv  lært  os,  hvordan  vi  skal  genkende 
sandheden;  »På  deres  frugter  kan  I  kende  dem« 
(Matt  7:16). 


VANDRE  RETSKAFFENT 

Vi  lever  i  en  tid,  hvor  umoral  ikke  alene  omtales  med 
stor  fryd,  men  også  tillades,  som  om  det  var  ganske  uden 
betydning.  Moralsk  renhed  betragtes  ofte  som  gammel- 
dags eller  usofistikeret.  Vi  belæres  på  både  underfundig 
og  ligefrem  måde  om,  at  skønt  kyskhed  på  nogle  områder 
kan  være  beundringsværdig,  så  er  det  hverken  muligt, 
rimeligt  eller  nødvendigt. 

Men  enhver,  der  tager  begrebet  familie  alvorligt, 
som  ser  værdien  i  kvalitets  forhold,  der  holder  i 
generation  efter  generation,  som  forstår,  hvordan 
forældre  skaber  sikre  og  kærlige  hjem,  indser  den 
trussel,  som  førægteskabelig  sex  og  ægteskabelig 
utroskab  kan  skabe  for  den  enkelte,  familien  og 
samfundet. 

Hvis  vore  hjerter  og  sind  er  på  vildspor,  kan  vi  ikke 
leve  rigtigt.  I  overensstemmelse  med  de  pagter,  vi  har 
indgået  som  sidste  dages  hellige,  er  det  vores  mål  at  leve 
i  harmoni  med  Herrens  Ånd  -  og  fuldt  ud  skænke  ham 
vores  hjerte.  Når  vi  gør  det,  ændrer  vi  vores  åndelige 
tilstand.  Kyskhed  og  troskab  følger  sammen  med  et  liv 
fuld  af  ufattelige  velsignelser. 

Formaningen  om  at  leve  dydigt  er  Herrens  måde  at 
beskytte  os  mod  overlast  og  hjælpe  os  til  at  få  det  meste 
ud  af  vores  jordiske  tilværelse.  Når  vi  »vandrer  retskaf- 
fent og  holder  de  pagter,  [vi]  har  indgået  med 
hinanden«,  så  »skal  alting  tjene  [os]  til  gode«  (L&P 
90:24).  Hvis  vi  er  trofaste,  vil  vi  modtage  »herlighed  ... 
og  en  fortsættelse  af  slægten  fra  evighed  til  evighed« 
(L&P  132:19).  D 

YDERLIGERE  INFORMATION 

Følgende  er  en  liste  over  de  materialer  om  emnet 
kyskhed  og  troskab,  som  kan  fås  fra  Kirkens  distributi- 
onscenter: 

En  forældrevejledning  (3 1 125  110), 

Til  gavn  og  styrke  for  de  unge  (34285  1 10). 

Håndbog  i  evangeliske  principper,  kapitel  39:  »Kyskheds- 
loven« (31110  110). 

TRO  BLEV  PRØVET 


Læse  Mormons  Bog  på  to  måneder? 
Efter  ulykken  kunne  jeg  slet  ikke  læse! 


Taylor  Hartley 


o 

5 
< 


Yores  områdepræsident  havde  udfordret  os  til  at  læse  Mormons  Bog 
inden  stavskonferencen.  »Vil  du  prøve  på  det?«  spurgte  min  far  mig.  »Ja, 
jeg  skal  nok  prøve,«  svarede  jeg  nølende.  Jeg  var  noget  tilbageholdende, 
fordi  jeg  for  nylig  havde  været  ude  for  at  uheld  med  min  cykel  og  fået  en 
alvorlig  hjernerystelse.  Jeg  kan  huske  den  præcise  dato  for  ulykken  -  den  27. 
juli  1993  -  fordi  det  var  min  lillebror  Brents  12  års  fødselsdag. 

Om  morgenen  på  Brents  fødselsdag  havde  jeg  ikke  nogen  gave  til  ham,  så 
jeg  besluttede  mig  for  at  cykle  ned  til  en  butik  og  finde  noget.  Butikken  lå  ikke 
så  langt  væk,  men  jeg  skulle  cykle  langs  en  stærkt  befærdet  hovedvej.  Jeg 
tænkte,  at  det  nok  ville  være  sikrere  at  køre  ad  et  sjældent  benyttet  fortov,  der 
løb  langs  nogle  boligblokke  ikke  langt  fra  mit  hjem.  For  enden  af  en  bakke  blev 
fortovet  ujævnt  og  var  dækket  af  sand,  jord  og  planter.  Fortovet  var  ikke  let 
at  få  øje  på  hverken  fra  hovedvejen  eller  boligblokkene.  Jeg  kørte  hurtigere  og 
hurtigere  ned  ad  bakken,  men  jeg  endte  ikke  der,  hvor  jeg  havde  regnet  med. 
I  stedet  endte  jeg  på  hospitalet. 

Jeg  husker  ikke,  hvad  der  skete.  Jeg  kan  kun  huske  smerten.  Jeg  fik  senere 
at  vide,  at  to  teenage- drenge  fandt  mig.  De  fik  fat  i  en  nabo,  som  ringede  til 
min  mor  og  ambulancen. 

Fem  dage  senere  var  jeg  stadig  omtåget.  Jeg  havde  faet  mere  end  40  sting 
over  det  ene  øje  og  på  hagen,  og  resten  af  mine  sår  og  skrammer  var  dækket 
med  bandager.  Mens  jeg  lå  på  hospitalet  og  senere  derhjemme,  fik  jeg  besøg  af 
mange  dejlige  mennesker  fra  wardet,  som  kom  med  gaver  -  men  jeg  husker 
det  ikke  rigtig. 

Senere,  da  jeg  havde  det  bedre,  fik  mine  forældre  en  talepædagog  til  at 
undersøge  mig.  Prøven  viste,  at  jeg  havde  svært  ved  at  huske  almen  viden, 
holde  styr  på  tankerne  og  tale  sammenhængende.  Min  mentale  alder  var 
faldet.  Skønt  jeg  var  næsten  15  år,  klarede  jeg  mig  som  en  12-årig. 

Sårene  og  skrammerne 
skulle  nok  heles.  Men  den 
skade,  som  mit  hoved 
havde  lidt,  var  en  anden 
sag.  Kunne  jeg  virkelig  læse 
Mormons  Bog  på  to 
måneder?  Der  var  kun  én 
måde  at  finde  ud  af  det  på. 
Jeg  måtte  gøre  mit  bedste 
og  stole  på,  at  Herren  ville 
hjælpe  mig. 


^^ 

En  af  de  værste  følger  af  ulykken  var,  at  jeg  ikke  kunne  læse.  Jeg  kunne  se 
ordene,  men  min  hjerne  kunne  ikke  tolke  dem.  Det  var,  som  om  jeg  havde 
glemt  at  læse.  Så  min  fars  opfordring  til  at  læse  Mormons  Bog  i  løbet  af  to 
måneder  var  en  stor  udfordring. 

Den  nat  knælede  jeg  ved  min  seng  og  bad  til  min  himmelske  Fader.  I 
løbet  af  bønnen  fik  jeg  det  indtryk,  at  hvis  min  himmelske  Fader 
ønskede,  at  jeg  skulle  læse  Mormons  Bog,  så  ville  han  hjælpe 
mig.  Da  jeg  havde  bedt,  satte  jeg  mig  i  sengen  og  slog  op  på 
første  side  i  Mormons  Bog.  Jeg  så  langsomt  på  ordene  foran  mig 
og  begyndte:  »Jeg,  Nephi,  er  født  af  retskafne  forældre  ...  «  Jeg 
læste!  Jeg  kunne  rent  faktisk  forstå  ordene!  På  en  måde  var 
jeg  forbløffet  og  glad.  Men  samtidig  kom  det  slet  ikke  bag  på 
mig.  På  en  eller  anden  måde  havde  jeg  en  fuldstændig  vished 
for,  at  jeg  ville  kunne  læse  Mormons  Bog,  hvis  det  var 
Herrens  vilje,  og  hvis  han  hjalp  mig. 

Efter  kun  en  måned  havde  jeg  læst  det  vidunderlige 

værk.  Herren  og  Mormons  Bog  havde  lært  mig  at  læse 

igen.  Og  hvad  der  var  vigtigere,  min  tro  på  Herren  var 

vokset,  ligesom  også  mit  vidnesbyrd  om  bøn  og  skrifterne. 

Den  tro  og  det  vidnesbyrd  var  en  styrke  for  mig  år  senere,  da 

jeg  virkede  som  fuldtidsmissionær  i  Missionen  i  det  vestlige 

Seoul  i  Korea. 

Jeg  er  min  far  taknemlig  for,  at  han  udfordrede  mig  til  at 
læse  Mormons  Bog.  Takket  være  den  udfordring  forstår  jeg,  at 
vor  himmelske  Fader  kan  velsigne  os  i  vore  trængsler.  Jeg  er 
også  taknemlig  for  mirakler  -  ikke  kun  for  Mormons  Bogs 
mirakuløse  fremkomst  og  evangeliets  mirakuløse  gengi- 
velse, men  også  for  de  mirakler,  der  overgår  almindelige 
mennesker  som  mig  i  dag.  D 

I  dag  er  en  god  dag  at  påbegynde  nye  projekter  og  sætte 
mål  Men  Hvis  du  skal  nå  de  mål,  må  du  ikke  lade  små 
skuffelser  ødelægge  hele  din  dag  eller  få  dig  til  at  glemme 
din  begejstring.  Her  er  nogle  forslag  til,  hvordan  man  undgår 
hverdagsdepressioner; 

■  Lad  være  med  at  dvæle  ved  problemerne.  Skriv  i  stedet  en 
liste  over  løsninger  på  dine  problemer.  Gå  så  i  gang  med  listen, 
en  ting  ad  gangen. 

■  Vær  ikke  bange  for  at  bede  om  hjælp,  hvis  du  har  brug  for 
det.  Dine  forældre,  din  biskop  eller  grenspræsident,  dine 
lærere  og  dine  venner  vil  hjælpe  dig.  Din  far  eller  en  god 
ven,  der  bærer  præstedømmet,  kan  om  nødvendigt  give 
dig  en  velsignelse. 

■  Hold  dig  beskæftiget.  Det  nytter  ikke  noget  at 
gå  og  surmule,  så  gå  en  tur  i  stedet,  eller  tal 
med  en  ven  eller  spil  et  spil.  ^- 

■  Le.  Se  efter  det  sjove  i  alt  det  dårlige.    ■^^ 

■  Bed.  Din  himmelske  Fader  ved,  hvordan 
du  har  det. 

■  Sæt  dig  mål.  Fik  du  dårlige  karakterer  til  matema- 
tikprøven? Så  sæt  dig  det  mål  at  klare  den  næste  bedre. 

■  Læs  i  skrifterne.  Lær,  hvordan  folk  fra  skrifterne  tacklede 
problemer,  og  følg  deres  eksempel. 

■  Vær  sammen  med  glade  mennesker.  Opløftende  selskab  er 
ofte  nok  til  at  muntre  en  op. 

■  Tæl  dine  velsignelser.  Det  kan  hjælpe  at  tænke  på  alt  det, 
det  går  godt  i  dit  liv. 

■  Lyt  til  opløftende  musik. 

■  Få  alt  i  rette  perspektiv  ved  at  lære  at  se  livets  udfordringer 
i  et  evigt  perspektiv  (se  Jakobs  Bog  4:13). 

■  Vær  tålmodig.  Husk,  at  Herren  velsigner  dem,  der  holder  ud 
til  enden  (se  1  Nephi  13:37). 


HAR  DU 


EN  DÅRLIG 


HAR  DU  NOGLE  GODE  IDEER? 

hicåxona  vil  gerne  bringe  dine  forslag.  Send  din  idé  eller  en  hel  liste 
af  ideer  angående  et  hvilket  sona  helst  evangelisk  emne  til  låea  List, 
International  Magazine,  50  East  North  Temple  Street,  Salt  Lake  City,  VT 
84150-3223,  USA  eller  send  en  e-mail  til  CVR-Liahona- 
IMag@ldschurch.org.  Mulige  emner  kunne  være,  hvordan  man  fører  et 
nyt  medlem  ind  i  sin  vennekreds,  hvordan  man  planlægger  gode  akti- 
viteter, hvordan  man  højner  sin  kaldelse  som  ungdomsleder,  hvordan 
man  fortæller  sine  venner  om  evangeliet  og  så  videre.  Lad  os  høre, 
hvad  der  betyder  noget  for  dig  -  så  vi  kan  videregive  dine  gode  ideer 
til  andre.  D 

OKTOBER1999 

43 


SIDSTE  DAGES  HELLIGE  RØSTER 


Glæde  ved  at 
følge  Herren 


m    m  landt     den     lange 
m    m  række  råd  og  vejled- 
JL^W   ning,  som  Jesus  gav  sine 
disciple   inden   sin  korsfæstelse,   er 
den   enkle,   men  stærke   udtalelse: 
»Når  I  ved  det,  er  I  salige,  hvis  I  gør 
det«  (Joh  13:17). 

Med  disse  få  ord  afslørede  Kristus 
formlen  for,  hvordan  man  opnår  det, 
som  mennesket  ønsker  mest  af  alt, 
nemlig  lykke.  Mennesker  har  længe 
forsøgt  at  frem  til  det  ved  at  blande 
forskellige  doser  af  besiddelser, 
berømmelse,  verdslige  præstationer 
og  rigdom.  Men  Jesu  opskrift 
rummer  kun  én  ingrediens:  Lydighed 
mod  evangeliets  principper. 

Præsident  Gordon  B.  Hinckley 
har  for  nylig  spurgt:  »Hvorfor  er  vi 
som  folk  så  glade?«  Han  fortsatte: 
»Lykken  ligger  i  at  adlyde  Guds,  vor 
himmelske  Faders,  og  hans  elskede 
Søns,  Jesu  Kristi  lærdomme  og  bud« 
(»Hvad  vil  folk  vide  om  os?«, 
Liahona,  januar  1999,  s.  85). 
Mennesker,  der  adlyder  korrekte 
principper,  nyder  ikke  blot  visheden 
om,  at  deres  livsførelse  behager  deres 


»NAR  I  VED  DET,  ER  I  SALIGE, 
HVIS  I  GØR  DET« 

himmelske  Fader,  men  de  høster  også 
de  velsignelser,  som  følger  af  at  være 
lydig  mod  de  bud,  ifølge  hvilke  de  er 
forjættet  (se  L&P  130:21). 

På  de  følgende  sider  fortæller 
læsere  beretninger  om,  hvordan  de 
har  adlydt  evangehske  principper,  og 
hvordan  Herren  har  velsignet  dem 
for  deres  lydighed. 

TILGIVELSEN  KNYTTEDE  OS  SAMMEN 
Aurora  Rojas  de  Alvarez 

Kort  før  mit  bryllup  begyndte  min 
bror  Neipta  og  jeg  at  skændes.  Vi 
havde  været  vrede  på  hinanden  i  lang 
tid,  og  nu  blev  der  sat  ord  på  følel- 
serne. Selv  om  vi  ikke  kunne  huske, 
hvad  det  var,  der  oprindelig  havde 
gjort  os  vrede,  var  følelserne  ægte  nok. 

På  det  tidspunkt  havde 
min  bror  et  anstrengt  forhold 

til  hele  familien.  Der  var  uven- 
skab og  misforståelser  mellem  ham 
og  far,  og  han  og  mine  to  søstre  talte 
slet  ikke  sammen.  Men  det  var  min 
mor,  der  led  mest.  Hun  sagde,  at  jeg 
ikke  elskede  Neipta.  Men  jeg  vidste, 
at  jeg  elskede  ham,  og  det  sårede  mig 
at  høre  min  mor  sige  det.  Problemet 
forværredes,  og  min  bror  forlod  vores 
hjem  i  Venezuela. 

Den  følgende  uge  havde  vi  en 
lektion  om  tilgivelse  i  søndagsskolen. 
Jeg  fik  det  forfærdeligt,  og  tanken 
meldte  sig  i  mit  sind:  »Aurora,  du  må 
efterleve  det,  som  du  har  lært.«  Den 
dag  rørte  Ånden  mit  hjerte,  og  jeg 
vidste,  at  jeg  var  nødt  til  at  tilgive 
min  bror.  Da  jeg  gik  hjem,  var  jeg  fast 
besluttet  på  at  få  sagen  bragt  i  orden. 

Den  følgende  fredag  kom  Neipta 
hjem  for  at  hente  nogle  af  sine  ting. 
Jeg  frygtede  hans  reaktion  -  men  det 

Med  tårer  i  øjnene  og  grødet 
stemme  bad  jeg  min  bror  om 
tilgivelse. 

var  min  mors  fødselsdag,  og  at  bede 
min  bror  om  tilgivelse  ville  være  den 
bedste  gave,  jeg  kunne  give  hende. 
Jeg  gik  ind  på  mit  værelse  for  at  bede 
om  styrke  og  om  hjælp  til  at  sige  de 
rette  ord  til  min  bror.  Min  himmelske 
Fader  hørte  min  bøn  og  gav  mig  mod. 

Jeg  trak  Neipta  til  side  for  at  tale 
med  ham.  Jeg  forklarede  ham,  hvor 
meget  denne  situation  havde  såret 
os,  og  jeg  sagde,  at  jeg  gerne  ville 
have  det  ud  af  verden.  Med  tårer  i 
øjnene  og  grødet  stemme  bad  jeg 
ham  om  tilgivelse.  Min  bror 
begyndte  også  at  græde.  Han  tilgav 
mig  og  bad  så  mig  om  tilgivelse.  I 
løbet  af  få  minutter  kunne  vi  bort- 
viske måneders  bitterhed. 

To  dage  senere  fik  min  bror  og 
min  far  deres  uoverensstemmelser 
bragt  ud  af  verden  og  gav  hinanden 
et  kram.  Forandringen  i  min  familie 
var  mirakuløs.  Mit  hjerte  fyldtes  med 
glæde,  og  jeg  var  min  himmelske 
Fader  taknemlig,  fordi  han  har  lært 
os  at  tilgive. 

MIN  ØKONOMI  OG  MIT  HELBRED 

FORBEDRES 

Evelin  Korndorfer 

Som  så  mange  andre  nye 
medlemmer  kæmpede  jeg  for  at 
efterleve  visdomsordet  og  tiende- 
loven.  Tiende   var  det,  jeg  havde 


sværest  ved.  Hvordan  skulle  jeg 
kunne  undvære  nogle  af  de  få  penge, 
der  knap  nok  strakte  til?  Ved  at  give 
mig  en  vidunderlig  lektie  lærte 
Herren  mig,  hvordan  jeg  kunne  gøre 
netop  det. 

Da  jeg  begyndte  at  betale  tiende, 
indså  jeg,  at  jeg  måtte  bringe  min 
økonomi  i  orden.  Jeg  begyndte  straks 
at  holde  bedre  hus  med  mine  penge. 
Jeg  skrev  en  liste  over  alle  mine 
månedlige  udgifter,  begyndende  med 
tiende.  Jeg  sammenlignede  listen  med 
min  månedlige  indtægt.  Til  min  for- 
bløffelse var  der  nok  til  at  leve  for,  og 
endda  en  smule  til  opsparing.  Det 
overraskede  mig  også  at  se,  hvor 
mange  penge  jeg  før  havde  brugt  på 
spiritus  og  kaffe.  Herren  velsignede 
mig  økonomisk  og  åndeligt,  da  jeg 
bestræbte  mig  på  at  efterleve  hans  lov. 

Da  jeg  blev  medlem  af  Kirken  i 
Tyskland,  fældede  jeg  et  par  tårer 
over  de  glas  vin,  som  jeg  ikke 
længere  kunne  nyde  til  fester,  og 
også  over  min  elskede  kop  kaffe. 
Men  det  betød  ikke  noget,  overbe- 
viste jeg  mig  selv  om,  jeg  var  jo  ikke 
afhængig  af  det.  Men  fire  uger  efter, 
at  jeg  havde  lagt  spiritus  og  kaffe  på 
hylden,  vågnede  jeg  med  frygtelige 
smerter  i  benene.  Jeg  ignorerede  dem 
og  tog  på  arbejde.  Men  i  løbet  af  to 
timer  havde  jeg  smerter  over  hele 


kroppen,  og  hver  bevægelse  voldte 
smerter.  Jeg  blev  kørt  til  lægen.  Han 
gav  mig  nogle  piller,  beordrede  14 
dages  hvile  og  sagde  med  et  smil; 
»Drik  en  kop  god  stærk  kaffe,  når  du 
kommer  hjem.  Det  tager  du  ikke 
skade  af« 

Jeg  blev  pludselig  klar  over,  at 
mine  smerter  var  abstinenssymp- 
tomer. Min  krop  reagerede  på  savnet 
af  koffeinen.  Hvor  ville  det  have 
været  let  at  følge  lægens  råd.  Det 
virkede  svært  at  lytte  til  Herren  i 
min  svage  tilstand.  Men  heldigvis 
styrkede  Herren  mig,  og  jeg  gav  ikke 
efter  for  fristelsen.  Med  hans  hjælp 
overvandt  jeg  problemet  -  og  har 
holdt  visdomsordet  siden. 

VELSIGNET  FOR  AT  FASTE 

Brigada  Acosta  de  Perez 

Jeg  blev  døbt  i  Mexico  den  26. 
juni  1976  sammen  med  min  søn 
Carlos  Leon,  som  vi  kalder  Kali.  Vi 
vænnede  os  hurtigt  til  vores  nye  tros 
mange  principper  og  ønskede  at  leve 
dem  fuldt  ud. 

Jeg  husker  tydeligt  vores  første 
fastesøndag.  Min  datter  Jovita,  som 
allerede  var  medlem  af  Kirken,  forkla- 
rede, hvad  vi  skulle  gøre.  Vi  skulle 
afholde  os  fra  to  på  hinanden  følgende 
måltider  og  bede.  Til  gengæld  lovede 
Herren  at  velsigne  vores  familie. 

Da  Kali  lå  oppe  på  toget  og  kiggede 
ned,  faldt  han.  Halvvejs  nede  fik 
han  fat  i  nogle  el-ledninger. 

Kl.  1 1.00  den  dag  klatrede  Kali  op 
på  vores  tag  -  cirka  ni  meter  oppe  - 
sammen  sin  lillebror.  Da  han  lå 
oppe  på  taget  og  kiggede  ned,  faldt 
han.  Halvvejs  nede  fik  han  fat  i 
nogle  el-ledninger,  som  han  gyngede 
i.  Men  da  det  brændte  i  hans 
hænder,  gav  han  slip  og  landede  på 
fortovet. 

Skønt  andre  straks  kom  ham  til 
undsætning,  kunne  jeg  hverken  løbe, 
råbe  eller  gøre  noget.  Det  eneste  jeg 
magtede,  var  at  falde  på  knæ  og  bede 
af  hele  min  sjæls  kraft.  Jeg  kan 
huske,  at  jeg  sagde:  »Min  søn!  Fader, 
lad  din  vilje  ske.« 

I  det  øjeblik  hørte  jeg  tydeligt  en 
stemme,  der  sagde:  »Der  er  ikke  sket 
din  søn  noget.  Han  lever.«  Da  jeg 
mærkede  den  klare,  blide  stemme 
gennemtrænge  hele  mit  væsen, 
rejste  jeg  mig  uden  frygt.  Jeg  vidste, 
at  det  var  Ånden,  jeg  havde  hørt.  Jeg 
var  helt  rolig. 

Netop  da  jeg  havde  afsluttet  min 
bøn,  kom  min  yngste  søn  hen  til  mig. 
»Du  skal  ikke  græde,  mor.  Der  er 
ikke  sket  Kali  noget.  Han  lever,« 
sagde  han  og  anvendte  de  selv 
samme  ord,  jeg  lige  havde  hørt. 


Da  alle  var  faldet  til  ro,  og  vi 
havde  trøstet  Kali  og  forsikret  ham 
om,  at  alt  var  i  orden,  fortalte  jeg 
ham:  »Gud  har  reddet  dit  liv.« 

Vi  afsluttede  vores  faste  den  dag 
og  takkede  Gud,  fordi  Kali  miraku- 
løst var  sluppet  uskadt. 

Kali  fik  ingen  varige  men  af 
ulykken.  Da  han  blev  gammel  nok, 
forkyndte  han  evangeUets  budskab 
som  fuldtidsmissionær  i  Mérida- 
missionen i  Mexico. 

GÆLD  FOR  EN  HALV  CYKEL 

Alfredo  P.  Blanc 

Da  jeg  forberedte  mig  på  at  blive 
døbt  i  det  østlige  Argentina  i  december 
1955,  rådede  min  grenspræsident  mig 
blandt  andet  til  at  bede  om  tilgivelse 
fra  folk,  som  jeg  havde  krænket,  betale 
eventuel  gæld  og  levere  ting  tilbage, 
som  ikke  tilhørte  mig.  Jeg  indrømmede 
over  for  ham,  at  jeg  havde  en  gæld  for 
en  halv  cykel,  som  jeg  havde  købt 
mere  end  20  år  tidligere. 

Da  jeg  var  18  år,  arbejdede  jeg 
som  deltidsfotograf.  Jeg  tjente  meget 
lidt  -  kun  lige  nok  til  mad  og  til  at 
hjælpe  mine  forældre  lidt.  Lige  siden 
jeg  var  dreng,  havde  jeg  drømt  om  at 
eje  min  egen  cykel,  men  vi  havde 
aldrig  haft  råd  til  at  købe  en. 

Heldigvis  kendte  min  bror  fami- 
lien Zuzci.  De  havde  en  pæn  cykel  til 


salg  for  en  rimelig  pris.  Jeg  skulle 
betale  halvdelen  af  beløbet,  da  jeg  fik 
cyklen  og  resten  senere.  Da  jeg 
havde  sparet  halvdelen  af  beløbet 
op,  tog  jeg  hen  til  deres  hus  og 
hentede  cyklen. 

Sandt  at  sige  havde  jeg  ikke  til 
hensigt  at  betale  resten  af  pengene. 
Jeg  var  fattig  og  levede  under 
ydmyge  kår,  men  familien  Zuzci  var 
velhavende  og  havde  et  smukt 
hjem.  Jeg  regnede  med,  at  de  snart 
ville  glemme  den  lille  sum,  jeg 
skyldte  dem. 

Som  årene  gik,  fortsatte  jeg  min 
uddannelse,  blev  optiker  og  fik  med 
tiden  min  egen  forretning.  Min 
økonomiske  situation  forbedredes 
væsentligt.  Men  jeg  undgik  altid  at 
gå  fordi  familien  Zuzcis  hus.  Jeg 
havde  dårlig  samvittighed  på  grund 
af  den  cykel! 

Senere  i  livet  fik  jeg  et  stærkt 
ønske  om  at  søge  Gud.  Nu  havde  jeg 
fundet  ham  og  ønskede  at  blive 
medlem  af  hans  Kirke. 

Jeg  var  38  år,  da  jeg  vandrede 
tilbage  til  det  hus,  som  jeg  så  længe 
havde  undgået.  Da  døren  blev  åbnet, 
stod  jeg  over  for  fru  Zuzci. 

»Godmorgen,  fru  Zuzci.  Kan  De 
huske  mig?« 

»Ja,  hr.  Blanc.  Hvordan  skulle  jeg 
kunne  glemme  Dem?« 


»Så  husker  De  sikkert,«  sagde  jeg, 
»at  jeg  stadig  skylder  Dem  penge  for 
en  cykel,  jeg  købte  for  tyve  år  siden.« 

»Ja,  det  husker  jeg,  hr.  Blanc,  som 
var  det  i  går,«  svarede  hun. 

Jeg  fortalte  hende,  at  jeg  havde  i 
sinde  at  blive  medlem  af  Jesu  Kristi 
Kirke  af  Sidste  Dages  Hellige.  »Jeg 
beder  Dem  om  tilgivelse,«  sagde  jeg. 
»Jeg  ved,  at  der  er  gået  tyve  år.  Jeg  er 
villig  til  at  betale,  hvad  De  mener,  at 
gælden  er  værd  i  dag.« 

Jeg  kunne  se,  at  fru  Zuzci  fik  tårer 
i  øjnene.  Hun  sagde,  at  det  var 
smukt  gjort  af  mig  og  tilgav  mig  min 
gæld.  Så  græd  vi  begge  to.  Sikke  en 
dejlig  ånd,  vi  begge  følte,  da  cykel- 
gælden var  bragt  ud  af  verden!  D 

LAD  OS  TALE  OM  DET 

Overvej  følgende  spørgsmål  og  forslag  til, 
hvordan  denne  artikel  kan  benyttes  til  en 
familieaften,  en  klasse  i  Kirken  eller  i  dit 
eget  liv: 

•  Hvordan  har  du  oplevet  glæde  ved 
at  holde  et  bud  (såsom  efterlevelse  af 
visdomsordet,  tiendeloven,  faste  eller 
helligholdelse  af  sabbatsdagen)  ?  Del  dit 
vidnesbyrd  om  dette  bud  med  din  familie. 

•  Hvilket  bud  kan  du  efterleve 
bedre?  Lav  en  liste  over  de  velsignelser, 
som  skriften  lover  til  dem,  der  holder 
dette  bud.  Bestem  dig  for,  hvordan  du  vil 
efterleve  dette  bud. 

Fadervor,  af  James  Jacques  Joseph  Tissot  (1 840-1 920) 

»Derfor  skal  I  bede  således:  Vor  Fader,  du  som  er  i  himlene!  Helliget  blive  dit  navn,  komme  dit  rige,  ske  din  vilje  som  i  himlen  således  også  på 
jorden;  giv  os  I  dag  vort  daglige  brød,  og  forlad  os  vor  skyld,  som  også  vi  forlader  vore  skyldnere,  og  led  os  ikke  ind  i  fristelse,  men  fri  os  fra  det 

onde.  For  dit  er  Riget  og  magten  og  æren  i  evighedl  Amen«  (Matt  6:9-1  3). 


Herren  har  givet  os  formaningen  om 
at  være  dydigefor  at  beskytte  os  mod 

overlast  og  hjælpe  os  til  at  få  mest 
muligt  ud  af  vores  jordiske  tilværelse. 
Når  vi  »vandrer  retskaffent  og  holder 

de  pagter,  [vi]  har  indgået  med 

hinanden«  så  »skal  alting  tjene  [os] 

tUgode«  (LScP  90:24). 

Se  »Hvad  profeterne  lærer  os  om 

kyskhed  og  troskab«,  side  26, 

og  »Sandheden  om  moralsk 

renhed«,  side  30. 

